Atu Lio Hakha Ram Ngeitu Hna Le Cozah Buainak Kongah Ka Hmuh Ning Tlawmpal – Chin World News Evening\nAtu Lio Hakha Ram Ngeitu Hna Le Cozah Buainak Kongah Ka Hmuh Ning Tlawmpal\nAugust 6, 2019 August 6, 2019 Salai Van Thawngpang\nMipi nih kutdong sawh in nan rian i din uh. Timi bia hi a fak taktakmi asi. Ningzak ngaingai zong a si fawn. Kaa fahsak ngaimi asi. Keicu mipi chim lo Mi pakhat nih kutdong sawh in na rian i din ka ti seh law Ka ing kho lai lo. Khua sau ka tuak kho lai lo kaa din colh lai.Atu hi Bu li Phu li funtomnak ah Upa hruaitu dirhmun in rian ka țuan lio asi. ka rianţuannak ah Mipi nih an lung ka tlin lo si cun keicu atu bak ah dinh ready ka si. Chim duhmi cu Upa hruaitu rian kan țuan tikah Mipi duhnak ruahnak a tam deuh lungtlinnak kha zulhding hrimhrim asi.\nUpa hruaitu kan si pat tiah aana in. Mipi kha hruaiphung a si lo. Zeicahtiah Mipi nih thimmi kan si caah mipi he fonh in rian kan țuanţiding tu asi. Cuti i hmunkhat i rian kan țuanţi lawngah Kan hlawh a tling kho lai i Mipi zong nih kutdong sawh in nan rian i din uh timi aum lai lo. Mitampi cu hruaitu upa kan si pat tiah mipi kha aana in hramhram in uk le mongh a hmangmi an um țheu tawn. Biaknak lei zongah atu bantuk ruahnak a kengmi an um i Vawlei lei hruainak zongah kan hmuh țheu tawn hna. Hihi a palh bakmi hruaitu ruahnak asi. Ram timi kongah Mipi tampi zong nih Ram timi kongah a fiang lomi kan um hna. Ram hi A ngeitu an um hrimhrim i a ngeilo zong kan um ti hi fiangte in hngalh ah ațha Atu kanmah zong hi kan khua ah Ram tampi kan ngei.\nKan khua hi Lopil pariat kan ngei i, Lopil pakhat ah Thlawh khat Thlawh hnih tiin kan ngei dih. Cucu kum thum dan kum hnih dan tibantukin kan tlaak tawn hna i kan Ram cu a ho khuabawi zong nih, cuh phunh le chuh phung a si lo bantukin thlawhpiak phung asi lo caah kanmah nih Awngbali zuk lo tein kan thlawh ringring ve. Cucu chim hau lo tein mizapi nih hngalh piak dih asi. Kanmah chung lawng si loin Kan khua mizapi nih Annih cu cuka ah Ram an ngei cucu an thlawh tawn tiah fiangte in hngalh piak dih asi. Ţhen khat khua le ram hna ah cun aum lo kho men kan Lairam chungah mu.\nCucaah cu khua le ram hna nih cun Ram timi hi a fianglo a theithiamlo tampi kan um ţheu lai tiah ka zumh. Kawlrawn kan zohhmanh lai. Kawlrawn ah khin Ram timi aum lo An pupa in Ram a ngeimi miphun hrim an rak si lo. Asinain tangka in an cawkmi cu an Ram bantukah a cang i Hohmanh nih cuh phung le chuh phung asi lo. Cubantukte cun Ram timi zong cu a si ve.\nNizan ah Leitak khua le Hmawngtlang khua Ram an i cuh i, thisen an i chuah timi kha Fb ah kan hmuh Aw kha nih khan Ram timi fiang khun in A langhter. Mi Ram cu Cuh phung a si lo chuh phung a si lo zia fiang tein a langhter i Kan pupa chan tein Ram timi cu humhak a hauhnak le Humhak a herh zia a langter ko. Cucu anmah khua hnih lawng an si lo. Khuakip kan si dih Kanram kan vawlei a simi cungah cun A herh ningin ralţha ten um ding asi ko. Hlan lioah Kan pupa hna nih Anmah le khua le ram cungah cun Thih ah thih tiin an rak dir i hriam le nam zong a herh ah cun an rak hman ve ko a si awk zong a si. Zeicahtiah Ram timi cu Zabawk kauhte hmanh mi nih cuh phung le chuh phung a si lo caah a si.\nHakha Ram ngeitu hna nih kan pupa Ram tiah kutdong sawh in Cozah rianţuantu nan rian in i din uh an timi hna hi a phu bakmi asi. Cozah zong nih Aana in Mi Ram vawlei kha Cuh phung le chuh phung asi lo. Mah nakin cun Ram ngeitu hna kha a nemnakin lemsoi hna sehlaw a herh ah cun a herh ning bantukin Tangka zong in anka hup ko hna seh. Cucu hruaitu uktu rianţuanning cang a si.\nCozah kan si pat aana kan ngei pat tiin Khuangtawn in khuasak le mizapi zeirel loin Rianțuan cu a phung si lo. Hmailei ah An lam a pit lai Hruaitu dirhmun ah an chuak khoti lai lo. Mi lung fahter le mi ngaihchiatter hi kanmah nih kan zun țhan ding lawngte asi caah țih a nung a ţha lo. Atu Malaysia zongah hin Ram ngeitu tiah an timi hna cu Asli an si i cucu cozah nih zeibantukin dah an zohkhenh hna tiah cun Inn a lak tein an sak piak hna. An umnak khua paoh mawtaw lam țha tein Kattaza an phah piak hna an herhmi paoh cozah nih a bawmhchanh hna. Malaysia mipi nih siseh Cozah nih si seh an țih zah ngaingai hna i, an upat tuk hna Cucu ramţha le ramfim an sinak asi.\nKannih Hakha cu A rak pemmi nih zeiah kan rel hna lo duhpaoh in kan um upatnak țih zahnak a pelte hmanh kan ngeih hna lo. A chinchap ah an Ram an vawlei kan cuh kan chuh rih hna. Zei taktak ah kan rel hna lo Ruat cio ko hmanh uh. Mipem nih Ram le vawlei ngeitu zeiah kan rel hna lo. Kanmah khua le ram vawlei ah kan rel a ngah lo Minung phung hrimhrim a si lo. Zah hngalh lo a si. Kanmah cio zong si usih kan duh lai ma kan duh lai lo nangmah mipem sathlai ko nih kan ti lai.\nBia țhalo holh ţhalo kan chim lai Minung hi hohmanh kanmah bantuk an si cio kan țhat ah cun an ţha kho ko i kan țhat lo si cun kan cungah hodah a ţha kho ve lai. Na țha kho lai maw nangmah na vawlei na ngeih cia kha hramhram in In chut sehlaw ka duh lai maw na thinhung ko lai cuh a fiang ko cubantuk cun Mi vialte hi kan si dih Khat le dawtnak tein i len kai le i chawnh biak hi a ţha cuh. Mi vialte hi kan caah an țha kho dih ko si. Kanmah kan ţhat kha a herh hmasa. Credit:Lungrawnpar\nA Poi Tuk Hringhran Mizo Pa Rul Nih Thih Lakin A Cuk


Malaysia Um Mi Caah A Herh Tukmi Australia Kalnak Kong Thawngthanh – Lai Lungrawn Post\nAustralia Kal Umnak Thawngthanh. Malaysia um Chin ralzaam hawikom dawt vialte hna nan dam cio hna lai tiah zumhnak kan nei. Australia kal umnak kong he pehtlai in thawngthanh kan kan duh hna. Kan theih cio bang Covid pulrai ruangah vawlei cung khawl tlawn le kal um zong phih dih asi bantuk in Malaysia um Chin ralzaam cheukhat hna zong Australia kal ding si ko nain kal kho loin aataapmi tampi an um.\nJuly 23, 2020 thawk in Vanlawng cung khualtlawng milu zat zong rikhiah piak asi. Perh Khua a kalmi cu Vanlawng pakhat ah minung 50 tiang lawng cohlan asi. Brisbane cu minung 30 lawng cohlan asi. Sydney zong minung 30 lawng cohlan asi. Victoria cu ramdang in Vanlawng luh a ngah lo cun Melbourne zong lawlawse cu ngah rih lo. Cucaah Australia autu (proposer) zong nih auhmi visa an laak cang ahcun a tu tein timhcia le ralrin cia a herh ngai ngai. Siaherhnak he, CRC Malaysia


Kan Ral Kan Tei Khawh Nakhnga Timhtuahnak Kan Ngeih A Herh Cang – NUG Acting President - News and Media\nKan Ral Kan Tei Khawh Nakhnga Timhtuahnak Kan Ngeih A Herh Cang – NUG Acting President: NUG cozah Ministry Of Defence kuttang ah PDF batallion 257 a um cang i cu he aa pehtlai mi dohthlennak a tuahtu phu 500 fai an um cang caah SAC uknak chuhpiak khawh a si cang nakhnga tiamhtuahnak ngei ding in NUG acting president Duwa Lashi La nih nihin june 14 ah forhfialnak bia a chim.\n“Nikum ah cawlcanghnak tampi kan rak tuah cang. 2022 hi cu kan ṭhuthmun sersiamnak caan le zatlang ukhruainak kong ah kan hram fehter ding in i sersiam lio caan a si bantuk in PDF zong batallion 257 fai kan um cang. Cupinah Ministry of Defence (MOD) he i pehtlai in Local PDF zong 500 tluk kan um cang, ti kan theih fawn. Atu nakin pehtlaihnak ṭha deuh kan ngeih khawh nakhnga kan i zuam deuh a hau i, kan ral hna tei chin lengmang kan i zuam a hau fawn,” tiah NUG president nih a chim.\nCupinah Min Aung Hlaing nih tuah a timh mi 2023 rampi thimnak (Election) cu kan hrawh khawh nakhnga ramkhel lei in siseh raldohnak lei zong in, kaphnih in kan cawl hna lai tiah a chim chap. CRD – TCP\nCDF-Zotung An Mah Le Mah Fak Piin An I Kap E


Ram le miphun caah kan Ttuan mi hi kan mah pumpak than Cho nak ca le min that duh ruang ah rian kan ttuan si lo - News and Media\nRam le miphun caah kan Ttuan mi hi kan mah pumpak than Cho nak ca le min that duh ruang ah rian kan ttuan si lo. Mi cheukhat cu ram kan zaam tak, ram Ttha kan um nak hmanthlak pawl, kan ei din nak, nuamh nak pawl kan tar hna. Ram tang um CNA/CDF kan nau, kan tta, kan far le line a tthat nak phan lio hmanthlak pa khat te post ah diriam ten nan um nak hmun in nan duh duh in nan ti hna. Credit – Adawt\nBiachap: Hitluk in mah nunnak hmanh ui loin ram le miphun caah ai pe mihna hi zeitluk in upat awktlak dah an si tihi ziah kan i theih ter duh lo. hehtiah kan thangchiat hna kan congoih han kan sawisel ngam hna. i tuak usih.\nFim i ti dom tung Miphun caah ke kar duh bak tunglo. hna kua ka kua men ih kan nusal kan pasaltha rual kan namneh han ih an lung kan fah ter mihan hi zeiban tuk minung hme kan si hna?\nMipi tangka firin a thlithup in eihmaur in chungkhar in paw puar lungin a eidat mi hna nak in upat awk le tihzah tlak an si ving si.kan ram caah kekar in nunnak thap tu hhna hi zeitluk mi sunglawi dah an si ? an mah hleiih upat awk tlak an um hrimhrim lo.\nHitluk tahzang pek le biathlum an herh tuk liau ah hin an ngaih tu kan chait ter hna an lung kan zawr ter sual hna la ti hi phan a um tuk hringhran.\nZeitalkhawm siah kan lung i fim usih mipi hna, Thazang tu asikahwh chungin pe ko usih.an lungfah nak ding le an ngaihchiat nak ding thil asimi cu hrialkhawh i zuam hna usih .\nKei nih cun Kan ram le miphun caah Nunnak hmanh uiloin ke a hlang tu hna hi upat awk tlak le tihzah tlakah ka ruah mi hna an si. Kan Ram Nusal Pasaltha hna , Nan tha thawng kosehlaw Bawipa nih teinak in pe ko han seh.Credit: Monica\nRel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah.


A Fiang Cikcek Cang Ko! Zeiruang ah dah 2020 US Election ah Trump a sungh? – Chin 11 News\nA Fiang Cikcek Cang Ko! Zeiruang ah dah 2020 US Election ah Trump a sungh?\n#8. Income Tax a pe lo: USA ahcun riantuan mi poh nih thlahlawh le chungkhar sining zoh in Ngunkhyai (Tax) pek dih a si. Zatuak in pek a si ca ah mirum nih tam deuh an pek. Mirum pakhat a si mi Trump nih kum khat i TAX a pek mi hi Laimi zapi pek mi nakin a tlawm deuh. Health Insurance kan sok tik ah TAX kan peknak le Tax return kan tuahnak an kan hal, cu lo ahcun tuah khawh a si lo ca ah Tax kan peknak kha hmuhsak khawh ding in kan i chiah zungzal. Trump nih cun ka pek ko tiah a kaa in a chim ko nain ca in hmuhsak khawk mi a ngei lo. Hi kong ah hin President in aa dinh tik ah tazacuai ding in New York state Court nih an bawh ko. (Hi vial hin sisehlaw a fiang ko lai dah)


Tutan Paih Cu Championship A Co Mi Lawngte An Si Lai Caah A Ralchia Mi Cu An Ttul Te Lai – Chin World News Evening\nAugust 28, 2019 Salai Van Sport\nNuam bak ko lai hih: Dallas in Champions paih ah a pai ding mi: 1. Uk Ling Thang 2. Kap Tawng 3. Mang Cung Lian\nTutan paih cu championship a ngah bel mi lawng te asi lai caah a ralchia mi cu an ttul te lai. Nain pasal tiah ka champion sinak ka dirkamh lai ati mi paoh an chuak te lai. Champions Paih cu Aug 31 ah Dallas ah tuah a si lai. Ahmun a zoh kho lo mi nih Pay Per View in www.ccnchannel.net ah zoh khawh a si te lai. Ref: CCN\nA Tang Hi Rel Chih: Kan Ram Sernak Dingah Kan Lungput Remh Le Thlen Hmasa: Furpi a phaan cuahmah. Thindomh in zaan ah thinthi lo an tam ngai lai, kan ram hei cuanh ah ngaih a chia, lung a fak. Eidin a har, rawl man a kai thluahmah rih lai. Kan sul le lam nih an fek lo, Kat-100 si lo in Kat-10 hrat cu thli le ruah tlawmpal a hraan men ah an kan rawh taak. Lungpi cung innsak lo hrat cu runrep lo kan inn nih a tuar kho lo. A rawk i a cimmi kan ram kan zoh ah vawleicung a nuambik ram in a hnangam kho lomi kan tampi.\nRTC chan tlawmte ka tenh, i Thomas Tial Uk nih GMC mawtaw in khual kan tlawn i a thlathla in kan rak rauhnak hla in a phuah, a sak. Cu chan kan lonh i kum zabu 21 chung i kan ram ah a tlungmi harnak pawl hi cu pahchih ngam ding a si ti lo. Zeitindah kan kilven lai, kan ser than lai asiloah zeitindah kan remh lai ti hi ruah cio a si cang.\nCu hlan ah cun kan sining nih a rak chit lomi thil a rak tampi kho men i pumpak hlawknak pin zeihmanh kan rak tuak kho men lai lo. Cu bantuk in a miphun le ram hrang nakin a khua le peng caah kan rak ruah deuh nak a ruang zong hi kan ngeihmi a rak tlawm, kan theihmi a rak tlawm, kan hmuhmi a rak tlawm pinah kan ngeihmi ram le miphun kan rak hngal in kan rak hmu kho lo. Nationalism timi miphun dawtnak le ram dawtnak a takin kan rak hngalh lonak nih thil tamtuk a rak kan sunghter i cu vialte cu kan hrawh dih hna.\nKum zabu 21nak chung ah kum hra avoi khatnak lawng kan lonh rih nain Mautam, Lairam i a fakbik a simi lihninh, leiminh le mualphonak phunphun nih a kan phak. Cikhat ka ruahmi cu Laimi hi tthancho le rum kan celh lo an timi hi kan ram zong nih a celh rua lo hi teh timi a si. Phundang in nan ruah sual lai, rum kan celh lo timi hi rum kan thiam locaah a si i rum kan thiam lonak hi a ruang tampi lakah kan rum daan a hmaan lo caah a rak si kho ve. Cu bantuk in kan ram zong nih a thancho daan dik kho bak rih lomi thlennak hi a tuar kho ve lo.\nMiphun le ram hi pehtlaihnak an ngei peng. Ram tha tein kan zohkhenh lo i kan peem taak tuk tikah kilvengtu a ngei ti lo i RamKing ah ai chuah. Cu ram ah zeidah a cang ti hngal a harmi a phunphun, dam khawh ti lomi sahrang sinak a ngei kho. Cu bantuk in a chung ummi miphun kan i dawt lo i kan i thenthek tuk tikah ram nih a kan celh lo. A hlaan ah cun sul le lam kan rak ngeih lo caah holh idannak le khua khat le khua khat i remlonak a chuahpi tiah kan ti nain cu kan theih i kan hngalhmi a kong cu remh kan i timh lo tikah lam le sul thar nih an tuar kho lo.\nNihin tiang bible lei le vawlei lei timi cawnnak sang tampi a ngeimi zong an tampi cang i a zeilei paoh in vawleicung ah kan hmaihngal kho ve aa timi miphun kan si cang. Cutin a si nain zeiruangahdah kan thancho ning hi a hmaan rih hnga lo? A tuan tuk maw, kan no tuk rih kan ti hoi hnga thla? Zeiset hi dah nihin ahhin kan miphun nih hmai kan i hngalpi i a zeite hi dah a baumi a si hnga?\n“Change” timi cu 2008 ah Obama nih a rak dirpi i president tlinnak ah a rak hman. USA le vawleipi pehtlaihnak thlen a rak i tim. Asinain Lairam nih asiloah Laimi nih thlennak hi kan herh ve maw, ti biahalnak kan i tuah cio. Herh tuk ee, kan sining le kan ram dirhmun hi thlen hrimhrim a herh tiah mi tampi nih fekte in kan dirpi. Mah zawn te hi cu ruah than a herh ko rua hlah maw.\nKan miphun sinak le lungput hna hi thleng lo in remh a herhdeuh ngai, aruang cu kan sinak hna kan thlen tak ahcun Laimi kan si ti hnga lo i kan lungput hna kan thlen ahcun Laimi lungput a si ti hnga lo, i thlachiat ruahnak kan ngei kho ti hnga lo. Remh kan hau. Kan ram zong Hong Kong, Singapore, Switzerland le Norway ah kan thleng kho lai lo. Asinain cu hna ram bantuk in remh le ser khawh cu a si ko lai.\nKan miphun le ram ah aa thlen cang awk a simi aa thleng rih lomi, aa thleng khomi thil a tampi ve ko lai. Asinain a tamdeuh cu kan remh le tthadeuh in ser a herhmi an si lai. Cu hna lakah pakhat cu MP pakhat nih MP rian ttuan kho lo in MP sinak lawmh in a caan a dihmi le lawmhnak ah a dihmi satil le phaisa a dihmi hi ruat in kan sining le kan khuaruahnak remh a herh.\nLaimi nih nihin tiang kan dirhmun le sinak hi kan tuah khawhmi le kan rian nakin kan i buaipi peng rih caah zei rian hmanh hma a kal kho rih lo. Hi nun hi cu kan i remh a herh ngaingai. Nihin i kan miphun lakah B.A, M.A, PhD. an tampi ko nain zeidah an tuah? A tlawmbik in an chungkhar tel ah thlennak le tthanchonak an chuahpi lo cun zeidah a min cu an i tuahnak? Cu an lakmi degree, rank le dirhmun an lawmhnak ah ngeihchiah tu a dih.\nKan sining i uanpi, i lawmhpi le i umpi nakin rian kan tuan a herhdeuh cang. Riantuan kho lo tiang le tuan caan ngei kho lo tiang in sining le dirhmun ah buai caan a si ti lo. Mah cu kan i remh a herh. Riantuan caan a phak tik zong ah dinfelnak tello in pumpak asiloah pengtlang hrang men ah ruah ahcun thanchonak dik a chuak kho lo, sau a nguh lai lo. Kan khuaruahnak, kan lungput le kan tuanmi rian hi kum thong a hmunmi, a phanmi si ding ah i thlen, i remh a herh tukmi caan a phan cang. Kan huat tukmi Ralkap uknak chan bantuk in kan um ti awk a si lo.\nThlen khawhmi sining a um bantuk in thlen khawh lomi a tampi. Kan sul le kan lam, kan innsak ning le khuaram kan kilven ning hna hi thlen khawhmi thlen i remh khawhmi cu remh ding a si. Asinain cu vialte lakah a biapibikmi thlen ding asiloah remh awk a simi cu kan lungput hi a si.\nKan lungput hi thlen khawh zong a si i remh khawh zong a si. Miphun dawtnak ngeihnak ding ah i thlen khawh a si, i remh khawh a si. Miphun kan dawt ahcun ram kan dawt. Ram thanchonak rian kan tuan lio ah miphun dawtnak lungput kan ngeih lo, kan i remh lo a si ahcun kan sermi, kan remhmi le kan thlenmi ram hi these cung innsak he aa khat ko lai. Nihin ah kan khua le ram an cim, kan lam zawh awk tlak lo in tilu nih a fenh hna i kan runinn hna an pur. Mah hi dawtnak aa tel lomi riantuannak a si. Dawtnak cu Pathian a si. Ref: TCT\nKhah! Hi Hla Hi Rak Ngai Ve Tuah Laimi Kan Sining Te Bak A Hun Phuan Cang Hi A Hman Khawhning Cu (Video)


Ni 20 Chung Ah SAC Ralhrang An Thah Hna Lengah Minung 64 Ring Lo Thu dir Kho Loin Achia Tu Hna KNU/ KNLA – Chintanbo\nOctober 23, 2021 admin MYANMAR NEWS 0\nNi 20 chung ah KNU/KNLA nih SAC ralkap 58 thah, 64 hliamh\nOctober 1 in 20 tiang (ni 20 chung) ah KNU/KNLA nih SAC phu in minung 58 an thi, 64 hliamh an si i KNLA lei in 7 an i hliam ve, tiah theih a si.\nNi 20 chung ah hin kahdohnak voi 123 a cang i SAC ralkap lei in Lieutenant Colonel (Du-Bohmugyi) le Captain (Bogyi) tel in 58 an thi.\nHi kahdohnak chung ah SAC ralkap nih hriamngan 170 renglo an kah i KNLA lei in 7 an i hliam ve, tiah KNU page ah an langhter.\nTlangval nih hin nungak a duh taktak mi a ton a si ah cun duh zong duh lo zong ah a nun aa thleng hrimhrim i cucu a nungak nu hmuhkhawh awk tiang in alang tiah mithiam pawl nih an chim. a sullam cu kan duh ko kan dawt ko a ti peng zong i a ziaza aa thlen rih hleilo a si ah cun nangmah he i then zong kha a thinlung tein a poi ah a chia lem lo tiah khi a si . 1. Nangmah he i hlat a tih lai : Pa pakhat nih an duh taktak a si ah cun nangmah he lamhla pi in va um diam cu a tih bik mi a si lai . rian ruangah le thil pakhat khat ruang ah lampi pi ah a um ding asi zong ah a siarem kho lai lo . nangmah he lamneih teah um peng a duh nak a ruang cu nangmah kha a thinlung diklak in an dawt cang caah a si . nan i duh ko buin lamhla pi ah umding a si zong ah a poi a ti lemlo a si ah cun ruah ngaingai a hau ti nak a si hnga.\n2.Na cungah hnah chuahnak a ngei fawi lai : hnahchuah nak timi hi nupawl calawng a si lo i papawl ca zong ah a rak si thiam thiam ve . an duh takmi nu cung ah cun pa hi an hnahchuah nak a fak khun ti a si . a si nain an thinlung chung ah an thup i an langhter duh lo can a tam deuh fawn . thik thu chiat a hmang bal lo mi a si hmanh ah nangmah he nan i duh taktak hnu ah cun a hlan bantuk a si ti hrim lai lo . tlangval dang he nai hawikomh pah peng zong i na cung ah hnahchuah nak (thik thu chiat nak ) a ngeih lo a si ah cun midang kut chung na va phak zong ah a poi lemlo ti mi thinlung a rak ngei ti nak a si kho.\n3.Ngeihthiam nak nun a ngei lai : nangmah an duh taktak tu pa nih cun na sualnak a kawl peng lai lo i na tlinlo nak zawn zong ah ngeihthiam khawh na zuam peng lai .an duh taktak a si ko ah cun a duhlo mi thil na tuah tik hmanh ah na cung ah a lung a sau kho lai i nem tein an cawnpiak lai . kei cu ka duh lo nak ah cun i then zong a poi ah ka chia lo tiah an ti i na palh nak cung ah an theithiam lo mi pa a si ah cun cu pa na vat sual ah cun na chan a tawi phah kho men . na kal tak ah a tha deuh .\n4.Hmailei kong a ruat lai :Nnagmah an duh taktak tu pa nih cun nan pahnih kong ah hmailei ah zeitin dah kan karhlan ning a si lai ti mi khua a ruat hrim hrim lai . a puitling tuk lo mi a si hmanh ah duh athiam cang mi a si ruang ah nangmah zong an duh mi na si bantuk in nan pahnih kong cu a ruat hrim hrim lai . nan i duh ko nain nan hmailei kong i thitumhnak kong maw nan khuasak ningding zeihmanh an ceihphai pi bal lo i an ruah bal lo a si ah cun awww! kei hi a nuamhnak men in a rak ka komh deuh rua ti kha na ruah caan a za ti nai theih a hau lai.\nhi kan langhter mi phun (4) hi mi thiampawl nih minung 100 chung ah hlathlainak an tuah i a tlangpi in a phi an chuah mi a si . rak i cinken law na tlangval pa na cung i a thinlung put he khan cuai rak hlai ve law nangmah tein a phi rak i chuah ve , na caah that nak lei ah an hruia tu a si ve kho men .


Falam mipi caah harnak a tlung, A ho hman ni10 chung innleng chuah loding in nawl an chuah – Lai Lungrawn Post\nLai Tlang Chung ah Covid Zawt nak in a thi mi an tam bik nak Falam cu Lockdown Ni 10 chap a si. Famlam cu Covid in a zaw mi le a thi mi an tam caah July 1in Ni 20 tiang Dawr on lo ding le inn leng ah ho hmanh chuah lo ding in Biak nak lei hruai tu Upa hna nih mipi sin ah theih ter nak ca an thlah.\nSii le mehhang hna cawk a duh mi nih phone in ii chawnh cia hnu ah ii cawk le ii zawrh ding tiah ca chung ah an tial chih.Falam hi June thla 23 thok in khan Lockdawn a rak si. Covid in zawt nak a karh tuk caah voithum tiang A Ni chap a rak si cang.July thla 2 in July 7 tiang Covid in a thi mi Minung 22 an si cang the chin post.\nTuchun hakha thawngpang cu ngeichia taktak asi ko


Fate 4 Neih Buin A Pasal Le Fale Kaltak In Mi Patung Nupi He Umlio Mi Pa a Dawi Tu Cu Palik Nih An Tleih – Onlinenungak\nFate 4 Neih Buin A Pasal Le Fale Kaltak In Mi Patung Nupi He Umlio Mi Pa a Dawi Tu Cu Palik Nih An Tleih\nMyanmar ram , Mandalay ramthen Mahlaing peng Yagyigone ohsuh Gway Mo Win khua i a um mi Daw Khin San Aye ( kum 35 ) cu pasal fate neih buin nupi neilo bak mi pa dang he an i umh ruang ah a pasal nih palik sin ah a va report i an pahnih in palik nih an tleih hna.\nDaw Khin San Aye cu kum 15 liam cang mi ah khan a pasal he hin ai um mi an si i, fale 4 an nei cang. Tu kum October 15 ah a pasal le fale pa 4 zong zeihmanh chimta loin an inn a chuahtak i a lawi thai ti loh ti a si.\nA pasal nih thilsining a van dothlat tik ah cun, U San Myint Maung timi kum 31 i upa ,nupi nei lio mi he hmundang ah an rak zamdiam ai. Zeitin dah an rak i chawnhmanh i an i umh ning cu theih a silo i, U San Myint Maung zong nupi le fale 4 nei cang mi a si.\nCutluk a thilton mi tihnung tuk mi cu ai sup kho loh i, palik sin ah kanupi he hin kan i then loh hmunkhat kan umti bu in padang a dawi mi a si pin ah a dawimi pa zong hi nupi he umti lio mi a si tiah report nak a va tuah.\nCuticun,, Mandalay palik pawl nih cun fale 4 le pasal nei bu in padang a zul mi Daw Khin San Aye le fale pa 4 le nupi nei buin nu dang nupi a nei i hmundang i a zampi tu, U San Myint Maung cu an tleih veve hna i, pohmah 13 buainak an orhter hna ( Myanmar News Journal )


A That Khawh Ning Cu, Lungrual In Kan Tang Lai, Lawmhnak ni A Tlang Deng! – Chin 11 News\nA That Khawh Ning Cu, Lungrual In Kan Tang Lai, Lawmhnak ni A Tlang Deng!\nLungrualnak Cu Kan Teinak: A tu lio kawlram buainak cu a linsa thluahmah rih lai Min Aung Hlaing Sachia zangkeu pa ruang ah mah tein rian a tuan ko mi hna le nifa tin sianginn kai mi hna cu lang ah chuak in an covo hmuhthannak ding caah an au. Cozah riantlai tampi nih an rian an kaltak Palek tiang in mizapi lei ah an dir hmuh tikah lung a hmui.\nRamleng um chin mi nih CDM hna caah hmun kip in bawmhnak an kawlpiak hna. Ramleng in kan ti khawh tawk kan au cio hna au lawng a za lo nikhat nihlawh ceo hi van pe ta ve hmanh mah nih tamtuk te rian a tuan khawh. Kan kaltak cang mi hna kan u kan nau, nu le pa, pi le pu hna cu an rian vialte an kaltak I ralkap cozah uknak an doh an au.\nCBCUSA zong nih biatak in kan cawlpi uh Khrihfabu kip ah bawmhnak hal uh law cun Australia a um mi CCCA zong nih a rannak hi hi kong ah van kan cawlcangh pi uh. A tu lio bawmhnak hal mi vialte hmunkhat te a luan khawhnak ding caah a rannak in upa te ramchung ramleng in kan tawlrelpiak colh uh.\nCaan kar lak Committe zong ser i mah ramching ramleng in a chuak mi phaisa vialte hi hmun khat ah I fawn dih sehlaw cu hnu ah phawtzamhnak lei tiang tuanvo kan lak piak uh. 2015 lio Hakha puicimh lio bang pbaisa viavuanh lai kha phan a um ngai.\nKan mah le ti khawh tawk cio in kan cawl hna lei kei zong ka nikhat hlawh te he kan rampi dothlennak ding caah kai thawh ve mah hi cu a thok ka lawng a si rih. Duh lonak a langhter mi hna caah tidur pakhat te kan cawkpiak mi hna zong kha ram ca I tuan cu a si.\nRamchung a um mi vialte hna kan intuar pi hna nan kam te ah kan um zungzal a liamcia kum 33 lio caan I ralkap Bator hna uknak an lak bantuk cu a si naisai ti lai lo. An mah tein thlaan khur an I cawhnak ding caan a nai cang. Nan lungthawng uh, Ngol hlah uh, Naichai lo nusal pasal hna, Ni ceu nak caan a nai cang, Lungrual in kan tang lai,Lawmhnak ni a tlang deng! Credit: Tlerlung Thlaceu Chung


A Poi ko-Hakha Cawbuk sang khuabawi a rian in kan phuah piak uh an ti cang-VIDEO – Chin World News Evening\nHakha Cawbuk sang khuabawi pa cu Cawbuk sang ummi chungkhar 230 nih Cozah sinah a rian kan phuah piak uh tiah nawlnak an tuah. Cozah nih an phuah piak hna lo cun, lamzawh duh in duh lonak langhter zong an i tim theih kan theih.\nHi kong he pehtlai in, A lamkip Cawbuk sang ṭhancho bu Chiarman a simi Pu Ni Kam nih,“Cawbuk sang khuabawi pa hi khuabawi a ṭuannak in nihinni tiang mipi he tonbiaruahnak voikhat hmanh a ngei bal lo. General meeting zong a au bal lo. Amah duhning paoh in rian a ṭuan i kan sang (Cawbuk sang) chungah ṭhanchonak zeihmanh a tuahmi a um lo.\nHakha Cawbuk sang Khuabawi pa a rian phuahpiak dingin Cawbuk sang um chungkhar 230 nih Cozah sinah hal\nPosted by The Hakha Post on Wednesday, 21 October 2020


Myanmar ram uknak thahrum in la tu Ralkap nih Union Ministers a thar pawl rian – Onlinenungak\nMyanmar ram uknak thahrum in la tu Ralkap nih Union Ministers a thar pawl rian\nMyanmar ram uknak thahrum in la tu Ralkap nih Union Ministers a thar pawl rian pek colh an si tiah thawng a thanh. Daw Aung San Suu Kyi nih ṭuanvo a rak lak mi Foreign Affairs Minister hmun cu USDP in thimnak aa rak i zuam i teinak a hmu lo tu, tuan deuh Foreign Affairs Minister hlun U Wanna Maung Lwin cu ṭuanvo pek asi.\nA dang Union Minister pawl zong an thlen dih hna tiah theih asi. Commander in Chief nih minṭhut in Ministries hmun 24 caah Ministers a thar pawl rian an khinh hna tiah theih asi. Kawlram ah vanlawng phih khar dih a si nak kong: Vanlawng bual vialte February 1 thok in ṭum kai khamh asi. Yangon International Airport tel in vanlawng bual vialte nihin thok in ṭumkainak nawl khamh asi tiin Department of Civil Aviation nih nawl a chuah tiah Yangon International Airport rianṭuantu cheukhat sin in theih asi.\n“Vanlawng vialte ṭumkai kho asi lo tiah ca chuah asi. Nihin thok in May thla dih tiang ti asi. International Airlines pawl zong, domestics airlines pawl zong aa tel dih. Vanlawng bual vialte khar dih asi. Nawl chuah tu hi DCA nih a chuah mi asi” tiah Yangon International Airport rianṭuantu pakhat nih a chim. February 1 thok in Yangon International Airport lei luh chuahnak lam cu an phih tiah theih asi. duhnungpar


US Immigration Kong (Chungkhar Laaknak le Thil Dangdang Kong) Theih Herh Taktak Mi – Lai Lungrawn Post\nBy. Salai Van D Ceu: US Immigration Kong (Chungkhar Laaknak le Thil Dangdang Kong): Atu ka vun ttialmi hi kum riat chung accredited immigration consultant& representative dirhmun in ka rianttuannak hmuhtonmi chungin professional opinion hoih deuh in ka vun ttialmi asi. (Mah hi ka Fb friends ca lawngah ka ttialmi asi. Public caah postmi asi lo.)\nZapi nih kan theihcia bang khan, Kawlram lei chungkhar laaknak immigrant visa poahpoah cu President Trump nih a phih dih. US nih Kawlram immigrant visa a phihnak a ruang bik cu: (i) Malaysia lei in a rami ralzaam cheukhat pawl (min, chuah nithla, nu le pa min, khua..) ai thuat/ai khatmi a tam tuk ruangah le (ii) Kawlram lei documents pawl, abikin birth certificate a dik lomi tam tuk a um tiah an ruah caah asi, tiah ka ruah. Kawlram le Nigeria ram visa an phihnak a ruang bik cu, lih tam tuk a um ti-ah an ruah/hmuh caah asi, ti cu za ah za bakin ka ruah.\nKawlram Passport kha, security check nak a tlinh lo caah visa phihnak an tuahmi asi lo. Kawlram passport bantuk level tluk hrawng asimi ramdang tampi an um ko. US nih immigrant visa phihkhamnak a tuah lomi ram tampi an um ko. Mah visa an phihmi hi, tukum November US election ah President Trump nih teinak a hmuh rih ahcun kum zeimawzat a phih rih ko lai. Chungkhar tampi cu US an ra kho lai lo. Cucaah, abikin kan Laimi ca-ah cun kan MP pawl nih Kawlram Ministry of Foreign Affairs ah biatak tein an chimrel a hau te dingmi asi.\nAmahbelte November election ah Joe Biden nih teinak a co ahcun Kawlram visa phihnak tu cu, a dongh ter colh ko lai. Atulio ah Kawlram lei ah chungkhar laaknak a duhmi poahpaoh cu, ttha tein auhnak kha USCIS ah tuah chung ding asi. Chungkhar auhnak ahhin Green Card le Citizen a simi dirhmun in auh ning lam ai dannak tete a um:\nGreen Card a ngeimi nih chungkhar laak khawhmi: (i) Nupi/pasal (ii) Fale nupi/pasal ngei rih lo- kum 21 tang le kum 21 cung). Hika zawn ahhin 21 cung asimi fale laaknak tu cu, kum sau nawn a rau.\nCitizenship a ngeimi nih chungkhar laak khawhmi: (i) Nupi/pasal (ii) Fale nupi/pasal a ngeimi le ngei rih lomi (iii) Hringtu nu le pa (iv) Chuahpi u-nau. Hika zawn ahhin kum 21 cung fale pawl le nupi/pasal ngei ciami fale laaknak cu kum sau nawn a rau. U le nau laaknak chinchin cu kum hra renglo a rau. Cun pakhat te vun tanh ta ka duhmi um. Cucu immigration caah abiapi bikmi le a herh pengmi document pakhat cu, Birth Certificate (BC) hi asi. Atulio ahkhin Rangoon, US tanzung nih Kawlram BC an pom lomi tampi a um cang.\nCucaah ramchung (Laitlang/Kawlram) ummi pawl nih-fale a chuak kaami poahpoah cu an chuah caangka in birth certificate laak piak colh hna u. Cun an chuahnak he pehtlai in siizung lei nih pekmi document tete zong ttha tein fim piak cia hna u. BC cu chungkhar laaknak ah a herhmi asi pin ah hmailei hmailei ah student visa soknak tiangah a herh peng dingmi asi.


Rawl Tthing – Van Arfi Bangin Ceu\nCaan tampi cu kan theih cia mi si ko zongah, pakhat le pakhat kan van i theih ter tthan tawn khi, kanmah pumpak lawng thazaang kan lak si lo in, kan hawi le te zong a thar in thazaang an van la tawn ve. Cu ve bantuk in kan theih cia pet a si mi; ahohmanh nih “rawl tthing” Pathian kan pek phung a si lonak kong van in remind tthan kan duh ve hna.\nMi zeibantuk hmanh nih ‘rawl-tthing’ cu ‘rawl-thar’ nak cun a thaw deuh an ti hi ka zum lem loh. Sau nawn a rau cang mi ‘rawl-tthing’ le bang cu zawtnak tiang a chuah ter, ahopaoh nih kan theih mi a si ko. Kanmah le kanmah ca hmanh ah zeitluk in ‘rawl-tthing’ a tthat lo le ei ah athawn lo kan theih ahcun, midang kan hawi le caah cun zeitin dah ‘rawl-tthing’ cu kan pek ngam chin chin hna hnga. Kan nih laimi cu, mi rawl hrawn kan auh tik hna ah maw? Puai pakhat khat kan tuah tik ah, ‘rawl-tthing’ cu khual pek cu kan hmang lem loh. Rawl lak ah a tthat cemnak le a thawt cemnak kan pek tawn hna. Ai dawh ngai ngai ka ti. A tak tak ah kan Pathian chin chin cu, kan inn ah rawl ei ding siseh law, kan rawl lak ah a ttha cem mi le kan kheng lak ah a ttha cem mi in rawl kan pek ko men hnga. Rak kan riak sehlaw, kan puan lak ah tthacem le kan ihkhun lak ah tthacem ah kan ih ter ko men hnga. Kan inn ah um sehlaw, kan caan lak ah a ttha cem mi kan pek ko hnga.\nSihmanhsehlaw, zumtu tampi cu atu le atu kan Pathian hi kan sinah a um zungzal ti hi kan philh tawn. Kan sin ah a tthu dir i, rawl a dum i, ai chok lengve tawn ti hi kan philh peng. Kan caan sunglawi hi Pathian sin ah pe ti lo in, kan ngenh ta mi ‘caan’ hi Pathian kan pek tawn. Kan caan tthabik le kan caan sunglawi bik amah hrang ah kan pe ti loh. Kan mah nih kan huam caan le kan i menh caan lawng ah caan ttha kan pek tawn.


Sagaing ramthen Pale- Gangaw lam ah ke in a rak kai mi ralhraang hna cu Bomh 35 puah an tong i 34 an thi. Sagaing ramthen Pale- Gangaw lam Wanbaygyaint (ဝမ်းဘဲဂျိုင့်) khua pawng ah ke in a rak kai mi ralhraang pawl cu Bomb 35 in kan puah hna i ralhraang 34 an thi, 30 leng hliam tuar an um tiah PRA chimnak nawlngeitu pakhat nih a chim.\nNovember 8 zing suimilaam 10:30 ah Pale in ke in a rak kai mi ralhraang thazaang 80 hrawng hna cu PRA, Pale PDF Headquarters le Joker phu thum fonh nih\nBomb in kan puah hna hi a si tiah PRA chimnak nawlngeitu nih a chim. PDF tangti phu thum fonh chung in hliam tuar an um lo tiah kan theih. Ref: Khit Thit Media\nThantlang kong update thar…November 6 lio Thantlang inn an kanghchap mi inn 8 a rak si, inn 191 khangh cang. Kawl ralkap (Ralhrang) nih November 6 lio zinglei 5:30 AM hrawng in Thantlang khua inn an khanghchap mi hi a dihlak ah inn 8 a rak si i nihin tiang an khangh mi dihlak inn 191 a si cang, tiah kan theih.\nHi inn a kaang mi hi Kawl ralkap nih bomb an puah/kahnak ruang a si i hi ni ah CNA in Salai Soe Lin Naing mual a liam i 2 an rak i hliam. Kawl ralkap lei in a thi mi le aa hliam mi an um le um lo nihin tiang CNA/CDF lei nih cathanh an chuah rih lo. September 18 zaan ah Sianginm sang inn 19, October 29 ah inn 164 le November 6 ah inn 8 an khangh i a dihlak ah inn 191 a si cang.#Photo: October 29 lio (ahlun) Cred-THT


Afghanistan Ral kongah US Officials Pawl Nih An Chim Duhlomi Pawl – Myanmar Chins\nAfghanistan Ral kongah US Officials Pawl Nih An Chim Duhlomi Pawl\nFebruary 7, 2020 Hakha Laimi WORLD 0\n(Kum 2001 in nihin tiang Afghanistan ramah US colcang ning biathli The Washington Post Newspaper nih a tialmi lehmi asi. Minutes 30 na caan pek in na rel ah cun theih hngalhnak hlawknak tampi an pek hrimhrim lai)\nGeorge W. Bush, Barack Obama le Donald Trump hna nih hin an dihlak tein biakamnak an tuahmi ai khat dih ko: Afghanishtan sersiam dingin US hi a cambual lai lo, ti a si.\nAfghanistan sersiamnak kongah UN tu tuanvo ka lakter te ko lai, tiah 2001 October lio i US ralkap a kuat hna tlawmpal ah Bush nih a chim bal. Kum 8 a rauh hnu ah, a chawngtu Obama lila zong nih Afghanistan sersiamnak kongah kai sawhkalh lai lo, tiin a chim ve thiamthiam. Kum 8 bak a hung rauh hnu ah, Trump zong nih cu bang cun a ti ve thiamthiam.\nAsinain, ral nih a chiatchuahtuk cangmi Afghanistan ram sersiam cu US nih ai tinhmi te a rak si ziar ai. 2001 thok tein khan, Afghanistan sersiamnak rian ca i Washington nih a hmanmi chawva a zat hi khawzei ram hmanh ah a hmang bal hrimhrim lo – innlo saknak, mihar bomhnak le Afghan ralkap thazang caah, tiin $133 billion bak a hman cang.\nWWII hnu in, US nih Marshall Plan ai hman i, Western Europe lei i chawva a hmanmi vialte nakin a tam deuh. Marshall Plan bantuk in si ti lo in, Afghanistan sersiam an timh tikah hin cun a hramthok tein an chawva hman ning ai palh i, an tukmi ral nih dongh a thiam ti lo tikah, an i ruahnak nakin phaisa an hun dih chinchin, tiah US cozah riantuantu le ramdang ah an chiahmi minung le ralkap lutlai pawl le mihar bawmtu pawl nih an chim.\nDaihnak le remthatnak chuahpi lehlam lo in, US ralkap thazang bochan lo awk thalo lakin Afghanistan cozah pi cu an hun derthawmter lehlam. Hi ti ningte a si ko rih ah cun, kum tampi chung dollar billion tampi bomh an hau ko rih lai, tiah US officials nih an chim.\nCohlan awk a tha ti lo mi khahlan Afghanistan a sining kha khirhter riangmang in central democracy phung an serpiak hna i, free-market economy kutka onpiak cu Washington nih ai tim peng. Cu kongkau cu mipi sin thanh lo dingin kham ai timh pengmi a si. Cu tikah, Afghan nih a tawlrel khawh lo leng tiangin a tammi phaisa tom cu Congress le White House nih cheh hnawh a timh hna. Obama chan ah khan US ralkap milu 100,000 bak ral ram ah chiahchap an hung si.\n“Cu bangin a hunghung in a ralkap a thlah hna tikah, Afghanistan ah minung le chawva cu a hunghung in an lut. Zei he dah ai lawh ti ah cun, tipep chung i ti a hunghung in hun rawn he ai lo. Caktuk in na rawn a si ah cun, na rawnmi ti kha a pep lenglei tiang a chuak dih lai i, vawlei ah tampi a vaivuan ko lai. Cucaah, vawlei ro tu kha heh tiah ciap lakin kan toih ko ne hi!” tiah USAID ah official a rak si bal mi David Marsden nih a chim.\nKhat lei in tah ve tikah cun, 2001 hnu in khan Afghan ah khua a sami hna hi ningcang a panhmi an tam ngai ve ko e. Hngakchia thih le loh a zor ngaingai. Hngakchia sianginn kai an karh ngaingai. Afghan a chawhlehthalnak a thancho, ti awk in a hung um. Asinain, US nih an ram sersiampiak a timhnak rian nih hin a chiatchuahpi mi thil tampi a um ve. US bomhnak tel lo in hin hlah maw Afghanistan hi a that deuh lemlam lai, ti tiangin khua a ruatmi mihar bawmtu phu tampi an um ve.\nHi kong an tialmi capar hi zapi rel awkin a um cang. Phaisa cu kan hman lengluang ko nain, kan chuahpimi thathnemnak belte langhter ding a um huaha lo, tiah San Diego ah a ummi University of California ah economist le Afghanistan kong a theitu Michael Callen nih a chim. Kumpi kum 18 chung nolhcip in an i palhmi hi a si a si lo mi thil a si. A tlacop in khuakhan, pingpang lo in policy ser, nawlngeitu lakah alhnialnak um peng. Phaisa nih zeizong vialte a remh te ko lai, tiin ruahnak a bimi hmangin ram pakhat sersiam an i timh caah mitampi nih an thangchiat cang hna.\nUS lei nih an thawhmi phaisa a tamdeuh cu faktuk in man an phalhmi puaisa le eihmuar a hmangmi Afghan cozah lutlai pawl an zal chungah ai khumh dih ko hme cu. US nih sersiam dingah ai hmaithlakmi sianginn, sizung le lam pawl vialte tetferhfurh le tlu rengruang in an ril ko hna.\nA phichuak cu hmuh chung khawh a si ko cang. Kum sawm tampi chung US ralkap nih ramdang cungah ai thlakmi kong zoh tikah ai fiang ko – Iraq, Syria, Libya, Yemen, Haiti, Somalia. Ral tuk piak hna hnu i an ram sersiamnak kongkau i a herhmi timhlamhnak hi kan i ngeih rua lo. Hi bantuk i ral kan tukmi ai lim le cangka, kan tuah thiam tawk tham cu, “khah zeidah kan tuah ah a than cang lai” hei ti khin kan i lak. Lakhruak in khin kan cawlcang. Cucaah, cuhlan bantukin kan tuah peng ko rih a si ah cun, hi hnu hmailei zongah thadeuh in kan tuah khawh lai cu ka zum kho bak ti lo, tiah Bush chan lio i White House national security adviser a rak si bal Stephen Hadley nih piangtlar in a chim.\n“Afghanistan i khua le ram sersiamnak kong i an timhlamh mi vialte cu a thatnak lei in ca in an chuah dih, asinain a chunglei biathup zoh tikah ai palh mi thil tamtuk a um. Si ko e, khuacan ah cun duhnak nakin chawva kan hman deuh sual can zong a um phung a si ko. Ram rum kan si bangin, khur chungah kan phaisa cu a bungh in kan hun bungh can a um ko lai e, asinain, cuhlan ah cun a khurka lenglei tiangtiang in pawt dingin cun kan phaisa kan toih bal theng lo dawkaw. Cucaah, hi bantuk chawva sawksamnak kongah a sining deuh tein kan tuaktan awk a si hnga lo maw? Kan tuah khawhmi a si ko hnga lo maw?” tiin 2007-2013 tiang Afghan ral kongah White House ah tuanvo a ngeitu Douglas Lute nih a chim.\nRian kan tuan ngaingai ko, ti langhter duh in US nih Afghanistan ah meitha laknak tikham le mawtaw lampi ngan taktak pawl an sikpiak hna. Cu pawl cu, vawlei cungah ca a thiam lo bikmi Afghan misifak pawl nih cun zeitindah an thlopbul khawh rua hnga. Pathian nih a chuaktak cangmi khua pakhat ah US nih a limpiak mi rian pakhat kongah onnak an tuah i ribbon (phecu) an tan lio ah kai tel ve. Police sakhan cu kan US army corps of engineer nih thlalang an benhpiak hna i tleuzur in an sakpiak hna. An police bawipa nih a kutka a on a thiam lo, US nih an serpiakmi kutka bantuk a hmuh bal lo caah a si. Cu thil ka hmuhmi nih cun Afghanistan pumpi a cangmi thil sining ka mitthlam in ka cuanh khawh colh, tiah Lute nih a chim.\nAfghan ral ai thok le cangka, US officials pawl khat le khat al an i thok colh, khat le khat an i thangchiat, a bikin Afghan ram sersiamnak kongah hin a si khun. 2008 lio ah khan phaisa ningcang lo in hman a simi kongah thawngpang theih a si tikah, phaisa hman ning cang ngiathlai dingin Congress nih phu pakhat a thlah. Cu ni thok in cun, Office of the Special Inspector General for Afghanistan Reconstruction (SIGAR) nih cun 1,000 audits le bihzohnak an tuah i, an sawksammi phaisa cu an hun rengh ve ciammam hna i, dollar 2 billion bak sawksam cazin ah ai tel. 2014 ah khan “Lessons Learned” timi tlangtar hmangin Afghan i ningcang lo in hmanmi policy remhsiamnak caah, tiin SIGAR nih $11 million phaisa thazang an hman. Raltuknak ah avoikhatnak ai telmi hna minung 600 lenglo cu interview an tuah hna.\nRam sersiamnak kong he pehtlai in SIGAR nih cun thawngzamhnak pahnih an tuah. Asinain, interviews lio i a biapibik in an chimmi a tamdeuh cu an langhter duh lo, hranhram in an hrelhpiak hna. US cozah nih ramdang sinah dairek in phaisa a kuat hna tikah, midang bochan nunziaza thlalo a cawnpiak hna bantuk khi a si tawn. Culawng a si lo, US cozah minung le ralkap agencies karlak an i pahtlaihnak thitha in a um lo mi ruang ko ah hin an i tinhmi rian hi a chiatchuah tawnnak hi a si khun, tiah April 2018 lio i thawng an thanhmi ah an langhter.\nAfghan hi a tunak in cakdeuh in kan sersiam a hau lai, tiin Bush cozah sinah ca ka kuat mi kha an ka hnonpiak diam, tiin 2002-2003 i Afghanistan ah US ambassador a tuanmi Robert Finn a chim.\nHi zawnte hi kan cozah i a chamhbaunak a si. A ra lai mi election kong dah ti lo cu zeidang ruah khawhmi kan ngei ti lo. Afghanistan kan va phak tikah, kum hnih maw kum thum lawng dek kan rau ko la cuh, tiin a mikip nih an chim. Kan van a va thattuk dah ti lo ah cun, Afghan ah hin kum 20 zong kan cambual kho ko dawkaw, ka ti tawn hna. Kan ram uktu bawibik pathum hna lakah Bush hi ram a sersiam lo bikmi cu a ko lai. President campaign a tuah lio ah khan, Somalia le Haiti sersiamnak kongah chamhbaunak a ngeimi Clinton cozah kha heh tiah a rak thangchiat bal. Ram sersiamnak, tiin tlang an aupi lenmi rian kongah kan ralkap pawl hi tunu te bang hman rai an si lo, tiah ka ruah. Kan ralkap pawl hi raltu ding le teitu tu ah hman deuh ding an si, tiin 2000 lio i Democratic nominee a si mi Al Gore nih a chim.\nKum khat hnu ah Afghan tu dingin Bush nih US forces cu nawl a hun pek hna. Khulrang tein ralram ah buan an hun co taktak. Raltuk ai lim hnu rian hi ruahnak nakin a rau deuh te lai, ti cu ruahcia a si. Afghanistan nakin sersiam a haumi ram an um hraw ti lo. An si nih fak chuahchuah. 1979 i Soviet Union nih a rak lak tok tein khan raltuk lawng an rian. Vawleipi a sining a theitu hi an tam lo. A tamdeuh hi cu cathiam lo lawngte an si. An ram ah nawl a ngei taktakmi, biaknak phung ai tlaih i chanthar thanconak a si mi TV, ringawn tumnak paohpaoh, nunau pawl nih pa bantukin nuhrin covo ruang khat in ngeihter, hei ti bantuk a khamtu Taliban misual pawl an rialdit hna.\nSiangpahrang hi nawlngeibik a si peng ko, tiin a ruat peng rih mi. Russia asiloah Amerianmi an um, ti awk zong a thei lo mi pawl an tam. A cheu cu phaisa zong an hmang lo, thil le ri i thlennawn chomin thil ai caw mi an um. Kum zabu 21 chan chungah chan dangpi chung i khua a sami an si, tiah USAIH caah Afhgan ah saupi a tuanmi Jordan Sellman nih a chim.\nBush biachim cu an cinken caah, Bush cozah nih cun Afhgan sersiamnak rian cu a hun hrial zuahmah. Minung hawi bomhnak le khua le ram sersiamnak rian cu UN le NATO nih tuanvo lak dingin a hun hnursuan hna. US nih Afghan ralkap tlawmte cu training pek ai thok, asinain tampi lak a duh hna lo, a ruang cu nehhnu ah an kan leoheutertuk sual lai, ti Pentagon le State Department nih a phan caah a si. Asinain, Bush cozah nih cun a um kho ve ti lo i, economy a hram tal hun domhpiak dingin ai tim. Free markets kongah Afghan hi a thiam ngai cang ko nain, American cawlcangh ning tu zul deuh dingin US nih a hnek.\nAsinain, Afghan uktuk tam deuh hi cu thlen le nawn ai tim lo bantuk an si peng ko rih. Communist sianginn ah an kai hna. Capitalism hi nan cohlanpiak hna a si ah cun, private company pawl an hung lut la le anmah miaknak lawng an tuah ko lai, tiin an i cawnpiak hna, tiah Finn nih a chim.\nAfhgan hi 1978 – 1992 tiang communists nih an ukmi a si caah, cozah nih cun cun socialist asiloah communist uknak hi an duh deuh peng mi a si, tiah National Endowment for Democracy kongah senior program officer a si balmi Richard Kraemer nih a chim. Kanmah US official zong hi kan i hleih ve lem lo. Duhsaknak tha cu kan ngei dih cio ko e. Asinain kan mah duhnak lawng kan ruattuk tawn. Afghan nih a herh taktakmi free market system hun cohlanpiak kan duh lo, tiin Kraemer nih a chim.\nEconomic he pehtlai in cun, US nih hin Afghan hi cawnnak ah hman sehlaw a dawh. Fak deuh in an ruahpiak hna awk a si, tiah mi tamdeuh nih an hmuhning an chim. Afghan mipi tamdeuh hi cu lothlo an si i degree a lami an fanau le rian pek kho ngaingai an tam lo zongah, an ram fimcawnnak tu ah hin phaisa hi tamdeuh in hman awk a si.\nChuahtakmi sianginn pawng te ah sianginn thar kan hei sak. Suallam a ngei lo hme cu aw. An duhmi hi sianginn a si lo, an fale hi muheh congh rian in chanh an duh hna. US le European officials pawl nih cun free trade tuah hna seh, ti an duh. Asinain, an ram chuak zei a um lo. Zei cu hme kan zuar la? Misur pelpawi te hi maw kan zuar kun lai? tiin Afghan official nih March 2017 ah khan a chim bal.\nSifahnak dirhmun in duhsak tein chan khawhnak dingah cun, thilman uk khawh ning le cozah bomhnak tete hna hi sersiampiak an hau. Cu pawl cu US officials nih an hmuhpiak kho hna lo, tiah UN le State Deparment ah advisor a si balmi Barnett Rubin nih a chim. Bomhchanhnak tel lo in chawlehnak thatein a kal kho ko, tiin ruahnak chuah cu ram thangcho cuahmahmi caah cun tawnchommi bia menmen a si. Ram pakhat thancho a tlolh nak a ruang bik cu cozah nih a duhthimnak ai palh ruangah a si tawn. An ram remhsiamnak dingah hin Ivy League i polical scientist pawl an herh lem lo. Ral lawng ai tumi miphun, tei khawh lo mi ralhrang, bawi pawl an thutdanh in thumh le thah ai tim zungzalmi le ram chungah ral a tho pengmi ram a si.\nAmerica nih an sermi phung zulh in Afghan ah democracy cu an dirh i polular vote in president cu Bush cozah nih a thimter. Zeimaw zawn ah cun Washington cawlcangh in a cawlcang ve tawn. Khualipi Kabul ah thazang an khuar i, dollar in an hram an i cawhvuat riangmang i Western ram in a rami chimcheutu thatha he cun a kil kip in khua an khang. American cawnpiaknak tang te ah cun Afghan cu khua a vung sa i, ruahnak thar le hmanrua thar cu a hun i hman. PowerPoint an hun i hman i presentation hna an hun tuah cutmat ve cang, an i tinhmi an langhter, stakeholder meeting hna an hun tuah, cun appointment calendar hna nithla an hun tuk vurmar khawh ve cang. Asinain, thil pakhat a um ve rih mi cu, Afghan president cu parliament le judiciary pawl cungah nawl faktin in a hun ngei cang. Cu tikah peng le tlang uktuk hna cu amah duh in a hun thiah duahmah colh hna. A tawinak in chim ah cun, nawlngeihnak vialte cu minung khat kut chungah a hun phan.\nUS nih an ronhmi hna system le hlanlio phung an i ngeih mi cu an hun fonh. American pawl nih cun teinak a co bantukin kan i hmu. Kan i palh bikmi cu, nawlngeihnak hi a laihlum te lawng ah kan chiahpiak mi hna hi a si, tiah min langhter a duh lo mi European Union official a si mi Germany pa nih a chim. Taliban pawl an sungh le cangka Afhgan ah president kan herh colh, tiin kan ti. Asinain cucu ai palh bak. American style in president tuanter ah cun a tha ko lai, tiin State Deparment nih a ruahmi hi ai palh cikcek. Ramdang ah American phung hi san a tlaih lem lo hi an thei kho lo. Centralization uknak a hman bal lo mi ram ah zeiruangah dah centralization phung cu kan ser? tiin a chim.\nA ruang bik cu, US hruaitu hna thinlung ah hin Afghan caah hruaitu a si kho dingmi an lung in a um cang caah a si. Anih hi southern Afghanistan i miphun pakhat hruaitu a si i a min ah Hamid Karzai a si. Hi miphun hi an ram ah a nganbikmi miphun a si – Pashtuns miphun a si. Karzai hi mirangholh a nal bak i, CIA nih an bomchanhmi pa a si. 2001 ah khan US spy nih a nunnak an khamh bal i, CIA nih kum tamial hman dingin phaisa zong an pekmi a si.\nA hramthok ah cun, an duh ningin Karzai nih a hruai ko. 2004 i interim in a tuan lio ah Karzai cu Afghan ram i a hmasabik democratic president ah thim a hung si. Bush he pumpak hrimhrim hawikomhnak a hun ser i, hruaitu pahnih hna cu videoconference in khat le khat an i chat lengmang tawn.\nAsinain an i pehtlaihnak cu duhsak in a hun tiahmal i, US ralkap nih zanhlan in vanlawngin ka mipi tamtuk a thah hna, tiah Karzai nih thangchiat hram a hun thok hna. Karzai nih cun ralhrang pawl biakamnak a tuahmi vialte a hun tuah than tikah cun US cu a cungah ai nuam ti lo. 2005 hnu in khan ralhrang pawl cu an hun kir than zeicahtiah an sinin bomhnak Karzai nih a duh than caah a si. Karzai hi US nih democracy a zorh kho lo, zeitik hmanhah democratic phung zong a duh bal fawn lo.\nKarzai tham cu a hawile pawl lawng pei ai bochan ko hna cu. Cucu Afghan nih a tuah tawnmi te a si ko. A hawile le a tanhtu le ramchung bawmchantu ai bochan zungzal. Nawlngeihnak a kut ah ai kenmi a va um hmanh ah, cu nawlngeihnak cu American nih an pekmi nawlngeihnak a si lai lo. Amahtein ai sermi a si te lai, tiah Bush chan lio i State Department ah chief spokesman a si i, nehnu ah South Asia ah top diplomat a si mi Richard Boucher nih a chim.\nHi phung hi hun hmang te hrimhrim aw, tiin US nih kan chiahpiakmi phung le lam hi a caah cun zulh a hartuk mi a thil a si. America hi kan tuah ning bantuk tein hi phung le lam hi vun i hman law hun tuah ve aw, tiin kan chimh salam. 2009 ah khan Karzai nih teinak a hmuh than. Ningcang lo duh in a hmuhmi a si tikah US officials tampi cu an lau i, dothlatnak tuah dingin kar an hlang. US nih Afghan kan nawlngeihnak sangbik hi hnursuan i ka ngawlngeihnak in thumh nan ka timh, tiah Karzai nih Obama cozah cu a rak thangchiat lehlam.\nA donghnak ah cun, US officials pawl nih an thin an hun i thimh than. Ram thar cu an hun dirh i, Karzai cu nawlngeitu ah an hun chiah. A nawlnolh thim a si zarh tlawmpal a rauh ah khin, Taliban pawl tei dingah le Afghan thawnter awkah ralkap 30,000 ka thlah chap lai, tiah Obama nih thawng a hun thanh colh. Asinain, 2009 December i West Point, New York i US Military Academy ah biachimnak a ngeih lio belte ah cun, cu ti ralkap a vung thlah mi cu kum 8 chung can a la cangmi an ram sersiamnak rian he ai pehtlai lem lo, tiin a chim than.\nKan ralkap ral an tuhmi hi mak zau dingin a cheu nih an duhnak an langhter. Ram pakhat sersiam hi kum 10 chung a rau kho ko e. Asinain, kei nih ka duh cem mi cu kan ram sersiam hi a si, tiah Obama nih a chim.\nUS nih hin Afghan ah ram sersiamnak rian a tuan maw tuan lo, tiin 2010 June thla i Capitol Hill ah Army Gen. David H. PEtraeus nih biachimnak a ngeih lio ah dingteu tein an hal bal. Kan ngei ko. Hi kong hi chim duh lo phun le, hi kongah biafak chim zong kai tim lo, tiin a leh hna. Obama nih ai tinh ve ningah cun Afghan hi cak taktak in thanchoter i, a herh ningin US chawva zong hman ai tim.\nKarzai cozah nih a mipi a kilven khawh hna i a herhmi rian tete a pek khawh hna ah cun, mipi nih Taliban sinin bomhnak an la ti lai lo, tiin Petraeus le a dang US ralbawi pawl nih zumhnak an rak ngei. Asinain, dawnkhantu thil ngan taktak pahnih a um.\nPakhatnak ah, khualrang tein thanchoter nak dingah can nih a zo hna lo. Ralkap pawl US kirter dingah Obama nih Pentagon hi thla 18 chung lawng can a pek hna.\nPahnihnak ah, Afghan ram pumpi cul in rian a tuanmi cozah minung an um tawk lo. A ummi hnih khat hmanh cu eihmuar lawng an rian i, mipi nih an huat fawn hna.\nCu tikah, Afghan cozah cu a ran khawh chung rang in sersiam dingin Obama nih ralkap siseh, State Department siseh, USAID siseh nawl a hun pek hna. Mimi an lung lak khawhnak ding lam a si mi paoh cu – sianginn siseh, sizung siseh, lam siseh, heh tiah cozah minung le riantuantu contractors pawl cu an thlah hna. Petraeus a kalnak paoh ah cun phaisa cu a tomtom in bunh a si ko. Afghan pawl rian tuan hna seh ti a duh hna. Cu tikah, bawi pawl bia an i hal tawnmi cu “Zeituak dah ral na tei cang?” ti si lo in “Phaisa zeituak dah na hman cang?” ti a si. Dragon kan dawi peng ko hme cu..a hnung lawngah kan i tlai peng. A za cang ti a um bal lo, tiah USAID official pakhat nih a chim.\nUS nih karhlannak a tuahmi hi ai ningcang lo i, sau a daih ding zong a si lo. Kum a zaza in hnung a tolh cangmi ram pakhat hi kum tawmte chungah a khupthal leh ding cu a hartuk mi thil a si, tiah aid worker pakhat nih a chim. A min langhter belte a duh lo.\nChawva a hunghung in hman dingin nawlpek kan si. Obama nih nawl a chuah ko cang nain, 2011 in khan cun cu a nawlchuahmi cu US ralkap lei nih hun thlenpiak lo awk kan tha ti lo, tiah ralbawi Petraeus nih a chim.\nCan an kan pekmi a tawituk ti kan hngalh caah, hlawhtlinnak hmuh duh ah chawva cu a bungh bakin kan bungh a hau ko. Kan riantuannak duhning in a cak lo, ti kan hmuh le cangka heh tiah phaisa thazang in kan tuah colh tawn. Cu bangin tonghmang lo in phaisa hman a si tikah, a karlak ah kan vaivonhmi a tam lengluang ve, tiah a chim.\n2009 – 2010 tiang Southern Afghan i economic thanternak rian a kuritu hi Navy Reserve officer Tim Graczewski a si. 37-acre a kaumi hmun ah rian ka thok lai, tiin interview a tuahtu hna sinah a chim ko nain, a tak in a cun a tuah mi a um fawn lo. Tim a phak hlan tein khan, 48 business rian caah, tiin Kandahar pawngah sehzung hmunpi ser dingin US cozah nih $8 million thap in minsen a thut. Asinain, a hung phak tikah cun a zei neh le nang hmanh a hmu lo.\nHi sehzung hmunpi sak dingin ceihhmainak kan ngeih lio ah khan zeihmanh a ruahkhah awk kan theih lo mi ka ruah tikah a lau bak in ka lau ko. Sehzung inn pawl khoika an sak le an dirh, timi thawngpang siseh, a muisam siseh, a pelte hmanh hmuh awk in a um lo. Hi kong hi a hmun a ummi nih a theih hrim an thei hraw lo.\nA donghnak ah cun innhmun an cawkmi ah cun ka vung phan ko nain, inn pakhat hmanh a um lo – lam le sul le pep a cheukhat lawng an ral um. Aho nih a chiahmi a si ka hngal lo. Cucaah thilri tete cu kan hman top. Asinain, 2010 i Afghan ka chuahtak hnu khan cun cu sehzung program pi zong cu a lotlau colh ve ko, tiah Tim nih a chim.\nCu hmun cu kum 4 a rauh hnu ah US auditors pawl nih an vung pal, chuahtakmi a si kha an vung hmuh. Company pakhat te a um, cun ice cream sernak pakhat lawng an rak um. Cu in cun US cozah nih cun Afghan ah a nganbik pahnihnak khualipi a si mi Kandahar le a khua innpa pawl electric mei peknak dingah cu hmun cu an hman beh.\nKandahar nih hin cuhlan ah cun meitha hi sumren ngai in a hman tawn. Cu te cu US ralkap bawi pawl nih cantha an ruah ve. Meitha tlamtling tein kan pek khawh hna a si ah cun, Afghan cozah an dirpi lai i, Taliban pawl an hun doti cang lai, tiin ruahchannak an ngei. Cu ti meitha hun peknak dingah cun, Kandahar in meng 100 hrawngah a ummi Kajaki Dam cu hun tuahtamh an i tim. 1950 lio ah khan USAID nih a rak sakpiak mi hna a si i, 1970 ah khan a remhpiak than hna. Asinain cu dam cu a rauhhlan ah ai rawk colh.\n2004 hnu khan heh tiah US nih an rian cu an tuan sek ko nain, cu ti ngaingai in cun santlaihnak an hluhchuah kho lo. Dam a velcheh hrawnghrang le transmission lines vialte cu Taliban nih an uk dih caah, dam lei vung kal dingah cun ralkap thazang hman, asiloah helicopters bak in kal hau a si fawn. Cutluk cun dam remhsiamnak rian cu tih a nung ko nain, 2010 in khan US ralbawi pawl nih cun dollar million a zaza hmangin rian cu an kalpi chih. Hi rian hi an ram sersiamnak ding caah a biapi bak mi a si, tiin an ti.\nRalhrang pawl umnak hmun le hma ah hi tluk a liannganmi project dirh cu sullam a ngei lo, tiin a cheukhat mifimthiam pawl nih an al hna. Cun, a thlopbul zia zong an thiam fawn lai lo. Cu pinah, electric mei hmang lo in can saupi khua a sa cangmi Afghans mipi an thinlung le ruahnak cu hi project nih hin a la kho taktak lai maw? tiah an ti.\n“Mei a thathnemnak a pelpawi te hmanh a thei fiang kho lo mi Kandahar mipi lungthin lak riangmang in Taliban pawl ralsa ah hun chiahter cu a si kho ngai hnga maw?” tiah USAID official nih a chim.\nA donghnak ah cun, biaalnak ah ralbawi pawl nih buan an hun co. Hi tikham (dam) caah phaisa kan sawksam ngaingai. Asinain, a thathnemnak cu a um pah ve ko e, tiah cu lio i Afghan ah US ambassador a tuanmi Ryan Crocker nih a chim.\nBiachahnak cu ka tuah ko e, asinain sai a tlaih lai cu ka zum lem lo. Lungfim ka cawnmi vialte lakah a nganbik mi cu, Afghan ah hin rian ngantukmi chuahpi lo ding, ti hi a si ko, tiah Ryan nih a chim.\nRalbawi pawl ca belte ah cun tikham rian lawng hi ai za lo. Remhsiamnak rian hi kum tampi a rau lai i, ram sersiamnak dingah a nithla an tukpiak mi nih le a dingdeng chinchin cang. Cop le cilh in Kandahar mipi sinah meitha pek an duh colh tung. Cu tikah, a kum kum in rau hau lo tin, diesel in monghmi meiseh tu cawk dingin timhlamhnak an ngei.\nCu meiseh ca i ramdang in phaisa bawmtu (donors) nih an kuatmi phaisa vialte tlaitu dingah NATO official pakhat an fial, asinain karhlannak an tuah kho ruam lo. “Hi kan rian hi feldeuh tein nan zoh ah cun sullam a ngeih lo zia nan pemh ko lai. World Bank kan fuh hna, a tongh zong an duh lo. Mipi an hun zoh i, molhtamh bia ah an kan chiahpiak salam” tiah NATO official nih a chim.\nMeiseh cawk ding kongah khahlan US ambassador nih a duhlonak a langhter ko nain, ralbawi pawl theu nih cun buan an co kanh than. Iraq lio ah khan ralbawi Petraeus nih mipi kut ah meitha a pek khawh bal caah, Afghan zongah cu bangin tuahpiak ai tim than. Asinain Iraq ah khan cun a sul le a lam a um deuh ngaingai. Zinan, engineer le ramchung thazang tampi an i ngeih. Cu tikah meitha lak than khawhnak lam a um.\n2018 December tiang i Afghanistan dam le meiseh le a dangdang meitha ca i an herhhaimi ca i US cozah nih phaisa a hmanmi hi $775 million a phan cang, tiah SIGAR audit nih a langhter. Tikham i an hmanmi meiseh cu a letthum in an tuat ko nain, i nincanlonak tete a um peng ko rih. Nikum tiang ah khan cun, Kandahar ca i meitha hi zuarchin awk tlak dirhmun a phanh lo pinah, ramdang bomhnak tel lo in cun a rian a tuan kho ding a si lo, tiah USAID nih a chim.\nHi bantuk projects pipi nih hin kan i tinhmi – daihnak le remnak – chuahpi a tlolh. Cun, US ralbawi pawl hi an khai khawh leng tiangin savo an i tuh, tiah Bush le Obama chan ah Navy SEAL le White House official a rak tuan bal mi Jeffrey Eggers nih a chim.\nHi kongah biahalnak a um mi cu – zeiruangah dah US nih hin a ti khawh lo tiangin tuanvo hi lak ai timh? Hi biahalnak hi kan i hmanmi ning le cang (strategy) le minung hna kan lungput he ai pehtlai i, a phi hun pek awk ah a har ngaimi thil a si, tiah Eggers nih a chim.\nRam sersiamnak rian pi hi sairang lawng nih a hrawh a si lo. Chaw le va thitha in an tawlrel khawh lo nak a ruang pakhat a um rih mi cu Commanders’ Emergency Response Program (CERP) ruangah a si, tiah Lessons Learned le SIGAR nih an chim. US ralbawi pawl cu Congress nih nawl a pek ciammam hna le, ning le cang tein puaisa he riantuannak phung le phai vialte cu an hun hnonpiak hna i, lam le sul sernak ah $ 1millon tiang an hun hman. A taktak ah cun a tam u cu $50,000 nak tlawm a dihmi lam le sul lawngte an si hna. Deiretchanhtuk kan si caah, khahlan i CERP nih an i hmanmi phung le phai kha kan i hman ve. Cu ti an phung kan i hman ah cun nehhnu hmailei ah ahohmanh nih an kan cekhlat ngam lai lo, ti kan i ruahchan caah a si, tiah US ralbawi lei nih an chim.\nSizung saknak kong report tuah ciami i hmathlak vialte khi hun zoh u law ai khat peng ko lai, tiah Kabul i headquartes ah ralbawi pakhat nih a chim. Iraq lio i CERP nih capar in an duhmi an hal fatinte “sheikh” timi Arabic ca an tial. A sullam cu “upatmi dirhmun” ti a si. Cu tikah, Afghan zongah hin Iraq lio i CERP nih an cawlcanghnak bantuk kha kan i hman ve lo ah cun, zeihmanh kan chuahpi kho lai lo, tiin ralbawi pawl lungput a hung um.\nPhaisa a hunghung in kan hmanmi hi bing (cocaine) bantuk a si. Kan agency pawl a ritter viar cang hna, tiah Afghan nichuah lei Khost pengkulh ah Army National Guard general a si mi Brain Copes nih a chim. Hmun khat ka vung phan i, $30,000 dih in US nih kan sakmi greenhouse pi cu khuami nih an thlopbul lo caah, tlu rengtung in a um. Ka ralkap pawl nih cun thirhri kan cawk i, kan hun remh. $55 lawng kan dih, a that zong a that deuh fawn.\nHman awk ah pei phaisa cu Congress nih a kan pek fam cu. Cun hmang dih hna seh, ti zong an kan duhpiak cu teh. Phasa na hman paoh a si ah cun, zeithei na tuah kha biapi a si ti lo, ti lungput kan ngei dih, tiah Copes nih a chim. CERP kut ah US cozah nih a apmi phaisa hi $3.7 billion a si i, US ralbawi pawl nih heh tiah an hman len ko nain, cheuthum ah cheuhnih lawng an hman khawh. $2.3 billion tiang a hman bak ve. Cu vialte lakah Pentagon nih cazin in a fenh khawhmi phaisa hmanzat cu $890 million lawng a si, tiah 2015 audit nih a langhter.\nAn sawksammi le thitha in an tawlrel khawhlo kongah zapi cu an lau dih. CERP hi zei hmanh an tuah mi a um lo, phaisa kam ah an i hel sawhsawh le si, tiah 2011 – 2014 tiangah Afghan ah USAID mission director a si mi Ken Yamashita nih a chim.\nTuanvo laknak a pelte hmanh um lo in hman cawklo phaisa cu khur chungah an thlak bantuk a si ko hme cu, tiah NATO official pakhat nih a chim.\nAfghan ram sersiam dingah ningcang lo in phaisa an sawksam lawng si lo in, an tukmi ral khom hi an tei setset maw tei setset lo dah, ti hmanh hi US ralbawi pawl an i fiang ti lai lo dah. CERP projects pawl hi dirh le sak taktak an si le si lo hmanh an nehnang zawt a har ngaingai, tiah Kabul ah a ummi US ralkap headquarters ah rian an fialmi Army officer nih a chim.\nX project nih kan duhning tein theipar a chuah ko, ti a kan chim kho tu thil tuaktannak kan herh. Asinain cu bantuk thil tuaktannak cu kan fiang fawn lo. A tu i a ummi sizung pawl nih Taliban pawl zeitluk in a bomh ti hna lo, ti zong kan fiang kho ti lo. Kan umnak hmun in 10 yards hrawng lawng ai hlatnak ah a ummi thil sining kha kan theifiang kho tawn lo, tiah a chim.\nSi kho seh, tin duhsaknak nganpi kan ngeihpiakmi project ngan pipi hmanh hi khing a kan rihter than tu thil an si kho ko dawkaw. Voikhat cu ngandamnak kong he pehtlaiin, US aid workers pawl an ra i, kan mipi hna cu kuttawl ning le cang an hung cawnpiak hna. Mipi caah cun nehsawh le thlanglamh bia a si. Thlacam hlan ah nikhat ah voi 5 a kut ai tawl pengmi miphun an si. Culawng hlah, kuttawl project tuktak cu kan herh tung lo. Rianhmuhnak kong, cun hmuhchuahmi an ngeih khawhnak kong pei nan ruah deuh awk a si cu, tiah 2008 – 2014 tiang Kandahar pengkulh uktu Tooraylai Wesa nih a chim.\nAsinain cu zong nih cun a kan dironh khawh than mi a si. Pep a bunhtu pawl cu US le Canadian ralkap nih thla khat ah $90 in 100 an pek hna. Asinain, cu lio ah cun sianginn cachimtu pawl cu thla khat ah 60 in 8 hrawng lawng an rak hmu.\nCu in cun sianginn cachim pawl cu an rian an kaltak i, pep bunh dingah khuar chawh an thok cio cang hna, tiah 2009 in 2010 tiang Canadian pawl caah adviser a tuanmi Johnson nih a chim.\nAfghan nichuah lei zongah gung-ho ralbawi pakhat nih sianginn 50 sakpiak dingin bia a kamh hna. Asinain, a donghnak a phi chuak cu, Taliban a bomh hna bantuk ah ai cang diam ai.\nCachimtu ding an i za ti lo, inn lawng lawngkaro pi in an dir ko hna. Cu tikah a cheukhat sianginn pawl cu Taliban pawl bom sernak zung ah an i cang hna, tiah US ralkap bawi pakhat nih a chim.\nVirus Kong A Thei Hmasabik Tu Dr. PA a Thi Caah Tuluk Mipi Lungthin A Kuai\nLuLu Aung: Ka Dawt ! Mah Sii(Men’sGoal) Na Din Ahcun Na Ka Dawt Deuh Hrim Lai


Wow! Lainu Cu Tluk Lainu Pahnih Ṭawk Ṭhat Le Pumrua Ṭhat Cu Gym An Kalnak Video Zong Zoh Nuam Taktak-Video – Chin World News Evening\nJanuary 24, 2020 Salai Van Hmuhning\nTutan i kan Lainu hi ramdang a ummi a si. Zeiruangah dah hi tluk in a pumrua tthat le ttawk tthat ti ahcun ningcang tein le a caan tein Gym a kal i exercise a tuah caah a si. Lainu tampi hibantuk in kan si kho cio ko. Tutan kan vun tarmi lainu hi Tedim a si i Jasmine Huai ti a si. A dawh ngamsam ko. Ahmanthlak tampi a um ko nain tlawmpal te lawng kan rak chiah.\nAmah lawng hlah maw Lainu hibantuk in ṭawk ṭha le pumrua ṭha an um rua kan ti lioah Pakhat a rak um ve rih ai. Atungtai ṭhatning le a pumrua ṭhatning cu a mak ko. Amah zong hi a cungah kan tarmi Jasmine Huai bantukin a caanning tein Gym/exercise a tuah pengmi a si ve. Amah zong ṭha tein rak zoh ve hmanh ulaw zeitluk ind ah Lainu an ṭhancho mu.\nAmah hi amin ah Azing Chuntei ti a si i a pumrua hi rak zoh hmanh! Amah hi a luancia kum hrawngah khan Social Media ah a hung lar ngaingaimi a si. Cun amah hi a luan caan ah Chin Miphun Ni Malaysia Chinmi hna nih an rak tuah lioah hlasak dingin a sawm zong an rak bal cangmi a si. Amah hi a pumrua lawng a ṭha lo hlasak hrimhrim a thiammi a si.\nAn pahnih tein zoh hna ulaw ahodah nai thim lai ti siseh law ahodah nang na thim hnga rak zoh ve hmanh ṭha tein, kei cu ka thim ter hna sehlaw a thim awk ka thei hna lai lo. An pumrua zong aṭha veve i an muisam zong a dawh veve lawng hmanh si loin an tungtai hrimhrim aṭha veve. An pahnih in Gym an kalnak video rak chiah rak zoh ve.\nJasmine Huai a si.\nAzing Chuntei gym a tuahnak.


Chinese President Xi Jinping nih Aram ralkap cu raldohding in Timhtuahnak kan pek lio hna si tiah a chim. – Thechinlungnews\nChinese President Xi Jinping nih Aram ralkap cu raldohding in Timhtuahnak kan pek lio hna si tiah a chim.\nChinese President Xi Jinping nih a ram ralkap hna cu raldohnak war caah “Preparation” timhtuahnak an ngei lio a si tiah Tuni ahkhan a chim. China President nih hibantuk in a chim tikah mitampi cu thinphang in anum, Aruang cu china ram cheukhat hna he ramri le rili kong ah buainak a ngei mi an si caah mi tampi cu ral a tho taktak sual lai tiah thin phang in an um.\nKan theih bantuk in China hi Ram lianngan US, Russia, Japan, India, Iran, hna nih hin an tih bikmi ram le an phang bik mi ram , a huat bikmi ram a si lai ti usihlaw kan palh theng lai lo, mi hmuh ah china cu nikhat hnu nikhat ralthuam lei in siseh technology lei in siseh an thangcho ning a rang tuk caah ram kip nih a mitsir tein a zoh peng mi ram ah aa chuah beh., US President zong a huat bik i ram an si.\nZeiruang ahdah Trump nih china hi hitluk in ah huat? aruang a um, US ram vawlei cung ram vialte lakah ram lianngan bik a si, Super Power a ngei mi an si, nain China hi zohtik ah aram thil tuahning le a thangcho ning arang tuk tik ah hi hnu hmai lei ahcun US zong hi alonh lailo ti chimkhawh a si tilomi a si. Trump nihhin a huat mi ram hna cu, ramsifak hna khi an si lo, US harnak a pe khotu hi a huat bik i cu asi. Foxnews\nBe the first to comment on "Chinese President Xi Jinping nih Aram ralkap cu raldohding in Timhtuahnak kan pek lio hna si tiah a chim."


Hakha Viewpoint ah inn sakmi acheu an lim cang nain mipi nih an doh caah an ttheh | THE CHIN EXPRESS\nHakha Viewpoint ah inn sakmi acheu an lim cang nain mipi nih an doh caah an ttheh\nPhoto: Lalawm Puia\nHakha khua chaklei i Gangaw lamkam ah a ummi Hakha Viewpoint ah ngakchia lentecelhnak le rawldawr on dingin contract a ngahtu nih inn an sak i acheu an lim cang nain mipi nih an doh caah an ṭheh.\nChin state cozah biachimtu Sipin Vuanci U Soe Htet nih, “khuacuanhnak hmun kaupi ah inn an sak ahcun hmun a bi lai tiin mipi nih an doh caah an ṭhehmi asi,” tiah a chim.\n“Contract a ngahtu zong nih inn saknak thilri an cawk cang. Tangka an sung ngai nain mipi nih an duh lo caah an ṭhehmi asi. Mipi duhnak an ngaihpiak hna caah tampi kan i lawm,” tiah a chim.\nChin state Sipin director hlun Pu Thla Hre nih, “coffee dawr nan on khawh, rawldawr le ngakchia lentecelhnak zong nan tuah khawh tiin Chin state cozah nih tangka ting 101 in contract a zuarmi si,” tiah a chim.\n“Ngakchia lentecelhnak cu lawlawse kum 2 ca in an sak nain, Sipin nih hnulei a chennak hmun ah a ṭhialter hna. A chennak hmun ahcun sak awk a ṭhat lo pinah Sipin zong nih an sian hna lo i mipi zong nih an duh lo caah ṭheh lawlaw a ṭha deuh tiin an ṭhehmi si,” ati.\nHakha khua mino Dr. Cungpi nih, “contract a ngahtu nih zeitluk ṭha in lentecelhnak le rawldawr an tuah zongah, mipi hmun a simi private an uktermi hna cu mino pakhat dirhmun ka duh bak lo. Public Space tiin cozah nih a khiah cang, ahopaoh free in kal khawh asi tiin khiah cangmi hmun hna control dingin contract an pekmi hna cu asi si lo,” tiah a chim.\nNgakchia lentecelhnak kun cu Hakha Viewpoint area chungah November 20 in sak an thok nain khuami mipi nih an doh caah ni 17 hnu ah an ṭheh ṭhan.


A POITUK E, MAH BANTUK THIL ACHUAH HI CU, PU SI BIK HI PATHIAN ATHEI MI ASI – The Chinlung Post\nA POITUK E, MAH BANTUK THIL ACHUAH HI CU, PU SI BIK HI PATHIAN ATHEI MI ASI\nBreaking News: Thantlang ah Thangzang khuami pakhat nih a nu pi a thah. Hakha Pengkomh, Thantlang khuapi ah khua a sa mi Zahnak tlang Thangzang khuami Pu Si Bik nih a nupi Pi Bik Hnem cu namtong in a hngawng ah a tuk i a nunnak a liam tiah Thantlang palek sakhan in thawng kan theih. Hi kong he pehtlai in Thantlang khuasa upa pakhat nih, “Atu thil cang hi zaanlei suimilaam 4:00 le 5:00 karlak hrawng ah a si.\nHi i thahnak kong he pehtlai in Thantlang Palek sakhan le rian ngeitu hna sin ah pehtlaihnak kan tuah ko nain, kan pehtlaih kho rih hna lo. Pi Biak Hnem hi a chuahkehnak khua cu Thantlang Peng, Hmunlipi khuami a si. Pu Si Bik he hin fa pasarih an ngei i Thantlang khuachung ah khua a sa mi an si. Cun, Pu Si Bik hi Pathian dawtnak a thei tuk mi le Pathian bia loin a um kho lo mi a si. Asinain, 2020 kum Christmas hrawng in khan a lung a tlau pah bantuk in a ummi a si tiah kan theih. The Thantlang Post\nThantlang ah an pa nih an nu namtong in a tuk i a thi. Thantlang um Thangzang khuami Pu Si Bik nih an nu Pi Biak Hnem cu January 21 zanlei 4:30 hrawng ah namtong in a tuk i a thi tiah thawng kan theih. Namtong in a hngawng ah a tuk i sii-inn zong ah kalpi manh lo in an inn chung ah a dihcolh. Zei ruang ah dah a si ti zong theih a si rih lo,” tiah innpa upa pakhat nih The Hakha Times ah a chim. Pu Si Bik cu palek nih a phung ning in an kalpicolh.\nCun Pi Biak Hnem ruak cu a phung ning in a hma check ding in sii-inn ah an kalpicolh ve. Cu hnu ah inn ah a ruak suan a si te lai. Pu Si Bik kong he pehtlai in innpa nih a konglam an theih tawk an chimnak ah “amah hi Pathian dawtnak a thei i Pathian a duhtuk mi a si. Pathian bia kha i umpi kho lo in khuakip ah Evangelist bantuk in thawngtha a chim mi a si. Asinain nai Christmas hrawng hnu khan a lung a tlaupah bantuk in a um,” tiah an chim.\nPi Biak Hnem hi a chuahkehnak cu Thantlang peng Hmunlipi khua a si. Pu Si Bik he hin fa pasarih an ngei i Thantlang hlan lio Ruakhua sang rak ti mi Palek sakhan thlang ah khua an sa. Pi Biak Hnem ruak cu thaizing January 22 chun ah thlaan a tlai tiah khuami sin in thawng kan theih. Credith The Hakha Times\nDONALD TRUMP NIH BIDEN CU ZOHCHIA TAKTAK IN ATUAH DIAM


Deuteronomi 21 (Deuteronomy 21)\nLainawng Hngalh Lomi Ca Thianhnak\n1“ Bawipa nan Pathian nih co awkah an pekmi hna ram chungah, ramlak sawhsawh ah mi, thah a si mi kha, a rilh ko i aho nih dah a thah ti kha hngalh a si lo ahcun, 2nan upa hna le nan biaceihtu hna kha an chuak lai i thah a simi pawngkam ah a ummi khua kha zei can hlat dah an si tiah an tah hna lai; 3cun thahmi mipa a naih bik khua upa hna nih khan, cawla pakhat rian a ṭuan bal rih lo i hngawng kual zong banh a si bal rih lomi cu an lak lai. 4Cun cu khua upa hna nih cun cawla cu, ti a um zungzalnak, leh bal lomi le thlaici cin bal lonak nelrawn ah an kalpi lai i cuka nelrawn chungah cun cawla cu a hngawng an khiah lai. 5Cun Levi fapa hna, tlangbawi hna kha hmaiah an ra chuak lai, zeitintiah Bawipa nih amah rian ṭuan awkah le Bawipa min in thluachuah pek awk caah a thim cang hna i, an bia in tazacuainak vialte le i tukdennak vialte cu biachah a si lai. 6Cun thahmipa a naih bik khua upa vialte nih, nelrawn ah a hngawng khiah a simi cawla cungah khan an kut an i ṭawl lai i, 7‘Hi thi hi kannih kan kut nih a chuah lo i, a chuah kha kan mit zong nih a hmu lo. 8Maw Bawipa, na tlanhmi na mi Israel cu ngaithiam ko law, sualnak a tuah lo thisen mawhnak cu na mi Israel lakah chia sawh hlah; thisen chuah mawhnak cu ngaihthiam ko hna,’ tiin hngaltu sinak bia an chim lai. 9Cu bantukin Bawipa hmaiah a dikmi kha nan tuah tikah sualnak a tuah lo thisen chuah mawhnak cu nan lakin nan thianh lai.\nPhungbia Dangdang Hna\n10“Nan ral hna kha doh awkah nan kal i Bawipa nan Pathian nih nan kut chungah an pek hna i sal ah nan tlaih hna tikah, 11cu hna lakah cun aa dawhmi nu na hmuh i na duh i na nupi caah lak awk i na duh ahcun, 12na inn ah na tlunpi lai i a lu aa meh lai i a tin aa riam lai. 13Cun saltang a sinak puan kha a hlawt lai i na inn chungah a um lai i thla khat pumte a nu le a pa kha a ngaih hna lai; cu hnuah cun na ihpi lai i a va na si lai i na nupi a si lai. 14Khi tikah a cungah na lung a hmui lo ahcun, a duhduhnak ah na kalter lai; sihmanhsehlaw phaisa ah na zuar lai lo, sal bantukin na tuah lai lo, a min na chiatter cang caah.\n15“Mipa pakhatkhat nih nupi pahnih a ngeih i pakhat cu a dawt i pakhat cu a dawt lo i, dawtmi he dawt lomi he fa an hrinpiak veve i fapa hrin hmasa bik cu dawt lomi i fapa a si ahcun, 16a ro cu a fapa hna kha ro caah a phawt hna ni ah, a dawtmi nupi fapa kha, a dawt lomi nupi fapa, fater a simi nakkhan, upa ah a ser lai lo; 17sihmanhsehlaw, a dawt lomi nupi fapa kha fater a sinak kha a hngalhpi ko lai i a ngeihmi vialte chung khan vo hnih a pek ko lai; zeitintiah amah cu a thazang theitlai hmasa bik a si; fater sinak cu amah ta a si ko.\n18“Mipa pakhatkhat nih lung a khawng i ralchanh a hmangmi fapa a ngeih i, a pa bia siseh a nu bia siseh a ngaih duh lo i, an chimhring nain zel ah a rel hna lo ahcun, 19a nu le a pa nih an tlaih lai i a khuachung upa hna sinah, a umnak khua hauka ah cun an chuahpi lai, 20cun a khua upa hna sinah cun, ‘Hi kan fapa hi a lung a khawng i ralchanh hmangmi a si, amah nih kan bia ngaih a duh lo, mihrokhrawl le zurit hmang a si,’ an ti lai. 21Khi tikah khuachung pa vialte nih lung in thi lakin an cheh lai; cuticun ṭhat lonak cu nan lakin nan thianh lai i Israel mi vialte nih an theih lai i an ṭih lai.\n22“Cun mi pakhatkhat nih thihnak tlak sualnak a tuah i nan thah i thingkung cungah nan thlai ahcun, 23a ruak cu thingkung cungah cun zan khuadei in a um lai lo, sihmanhsehlaw cu ni lila ah cun nan phum lai, zeitintiah thlaimi cu Pathian chiatserhmi a si; ro caah Bawipa nan Pathian nih an pekmi hna nan ram cu nan thurhhnawmh lai lo. *21:23: Gal 3:13


Hakha ah ralkap nih’Sang kip ah chairman thim nak tuah an tim’Hakha upa hna uar an um bak. – Lai Lungrawn Post\nHakha ah ralkap nih’Sang kip ah chairman thim nak tuah an tim’Hakha upa hna uar an um bak.\nApril 8, 2021 April 8, 2021 admin Theihtlei\nHakah ah Ralkap nih Sang Upa Meeting a Auh nain Ahohmanh an Kai Lo caah an Let’Hakha, Acozah Mucu Sianginn ah nihin zinglei sml. 9:00 ah ralkap nih sang upa pawl meeting an auh nain a kaimi an um lo caah an let tthan, tiah kan theih.\nSang upa pakhat nih, “Anmah a cunglei nih an let tthan. A kai ding an um lo,” tiah a chim.\nTu zing ah tuah an timhmi meeting ah hin ralkap nih sang Chairman thimnak tuah ding in timhtuahnak a ngei nain ahohmanh an kai lo caah an let tthan hi a si.The Chin JournalApril 8, Hakha\nRelchap duh mi hna caah:Ka lungfak, ka khuasiksem tiang a chuak, Kawl Nungak note le Pitar nih nizaan ah mithli he an sining an ka chim ko cu!Nizaan ah Kawl Nungak nute, Ralkap kut in a zam mi he bia kan i ruah, Ngaihchiatnak le lungfahnak, lungre theihnak nih an nun a khuh tuk lio a si caah tampi biahal ka duh lo. A si nain “AKo (Ka U) thil pakhat te cu kan chimh duh ko, Ralkap nih Nu cung ah an thiltuah hi tuksapur a si” tiah a bia a thok. A biacu tha tein ka ngeih, ka mithlam in ka cuanh chih tikah ka thling a kik, ka khuasiksem a chuak.\n“Ralkap nih Nu an tlaih khawh mi hna cu tha loin an tlaihhrem hna (Biadawh lo a si ko nain mipi nih theih a herh mi a si ve caah fiang ko in ka langh ter), cun an Taklawng in an chiah hna, an kut le an ke hri in an tthem hna i Hall chung (an hren hna nak innpi chung) ahcun an chiah hna. Ralkap nih tlaih mi nu a tam deuh cu him tein an chuak hrim lo e” tiah a ti. A chim pah in a mithli a luang ve.\nKum 18 hrawng lawng a si rih, University a kai lio mi a si, mirang holh zong a chim kho ngai. Ralkap nih mi an thah mi hna, an ruak ka hmuh ahcun ka thaw a pit ko, an takpum, an paw an khuai hna ning hi minung thiltuah cu a si lo e a ti. A bik in Nu pawl tlaih a tong mi hna a tam deuh an tuar nak a chim tikah minung fa nih celh awk tha lo a si.\nYangon in an rak zam, hringtu a nu ( a upa ngai cang i thinlung lei dam lonak a ngei mi asi), cun anu tta (a tar pah ngai ve cang), a ttapa tiah an rak zaam. A ttapa zong Engineering a kai mi, final years a si nain Covid pulrai sianginn khar ruang ah a dih manh ve lo.\nAn tafar tein tutan G-z ah biatak tein kan cawlcang, Sandah piahnak ah kan um ve peng an ti. Nain report tu kan ngei ve, ralkap nih kan inn an fuh cang tikah namchan in kan zam e an ti. Yangon in Kalkutta tiang vanlawng in an rak ra, cun Delhi lei ah Tlanglawng in an rak ra.\nKawlram lei in ka phone number an rak ngeih cia ve cang. Tlanglawng cung an phak in an kan chonh ve colh. Hringtu a nu cu kan i hmuh in a ttap, a ka kuh i ka fapa kan nunnak kan khamh ko, Ralkap nih kan inn an hrawh dih, kan dawr an hrawh dih, kan Bank phaisa an block dih cang e, a ti.\nIndia Cozah nih ralzam luh ter lo ding tiah ramri lei nawl a pek mi hna a um peng rih. Cu caah hi hna chungkhar zong media sin ah langhter awk an ttha lo. Local media, International media hmai ah biachim ter awk zong an si ko nain Delhi an khuasaknak ah a him rih lo, Cozah nih a herh lo ah an kawl sual hna lai ti ka phan caah kan thuh nawh rih hna.\nEi awk tlawmpal te kan pek chung hna, a thli tein inn kan kawl piak lio hna. Delhi khrihfabu cheukhat ah bomh hal piak a hau te ding an si.Ka tial duh hnawhchan cu, Ralkap nih nu an tlaih mi hna an tuahto hna ning hi a si. Tuksapur a si ko.\nNote: Delhi Cozah nih an phak mi an theih a him tuk rih lo caah kan thuh nawh rih hna ka timi zawn te hi ka ruah chih piak te uh. Media sin ah an langhter ding cu ka siarem deuh rih lo caah a si Salai Cung Dawt.\nKa lungfak:Kawl Nungak note le Pitar nih nizaan’ ah mithli he an sining an ka chim’\nThawngtha:Salai Lal San Sang’Ruak cu ralkap kut in tluang tein an lak cang.


David Lai nih Pumpak in Mindat Sizung ah Bawmhnak a Pek Hna | THE CHIN EXPRESS\nDavid Lai nih Pumpak in Mindat Sizung ah Bawmhnak a Pek Hna\nDavid Lai nih ral ruangah Mindat Sizung ah aa thlopmi hliam tong ralzaam hna cu tu zingka ah pumpak in a va ton hna i bawmhnak a pek hna, tiah kan theih.\nMarch 14 ah Kawl Ralkap nih Chin khuate ah bomb a thlak ruangah Chinmi 11 an thi i adang 8 hliam an tong. Hliam tongmi pawl cu Mindat Sizung ah an i thlop.\nDavid Lai nih, “atu lio ral ruangah hliam tongmi mipi cheukhat cu Mindat Sizung ah an i thlop. Ka sin um tangka tlawmpal ka pek hna nain, tangka bawmhnak an herh tuk rih hringhran,” tiah sizung ah thil sining a hmuhmi kong a chim.\nMindat Sizung ah aa thlopmi hliam tong kan unau – By David Lai\nDavid Lai cu semnak Lairam ral ruangah hliam tongmi le ralzaam hna pumpak in bawmhnak le thazaang pe dingin Yangon in aa thawh.\nRev. Uk Ling Thang le Paletwa peng MP Myo Hteik nih an zulh i nizaan ah Mindat an phan.\nTuni hi Sami khua lei ah an kal lio asi. Sami khua ah ralzaam 2,000 hrawng an um. Thaizing hi Matupi Sizung ah aa thlopmi ralzaam pawl bawmhnak le thazaang a va pek rih hna lai.\nMindat ah Yaw Kee nih a don hna lio – By David Lai\nDavid Lai nih, “April 9 ah Yangon in kan i thawh. Paletwa peng ralzaam hna nih ka ruahnak lengpi in bawmhnak an rak herhmi ka hmuh tikah, bawmhnak tam deuh rak hmuhpiak hna ning law ṭha tuk hnga ti lawngte ka ruat,” tiah The Chin Express ah a chim.\n“Liamcia zarh 2 chung ahkhan, MP Stephen Myo Hteik le Suzan bawmhnak in ting 45 man sii ka cawk khawh.\n“Tangka a taangmi cu bawmtu committee sinah ka pek lai,” ati.\nRal ruangah hliam tong le ralzaam kan unau bawmhnak le thazaang pe dingin semnak Lairam lei a kal lio – by David Lai\nDavid Lai cu Paletwa peng kan unau hna tuarnak kong a rel i hmanthlak a hmuh lengmang tikah a siaherh tuk i, guitar i put in Yangon lamkam ah hlasa in bawmh a halpiak hna. Bawmhnak tangka ting 100 leng a hmuhpiak hna i amah pumpak in a va pek hna hi si.\n“Keimah sinah Paletwa ralzaam bawmhnak a petu dihlak cungah kaa lawm tuk,” tiah The Chin Express sin in lunglawmhnak a langhter.


TRUMP NIH A RUAH NING VIALTE A CHIM PHUAN CANG – The Chinlung Post\nTRUMP NIH A RUAH NING VIALTE A CHIM PHUAN CANG\nJuly 10, 2020 admin Knowledge 0\nPresident Trump nih interview an tuahnak ah thil sining a zumhnak konglam vialte achim. Ramchung ah hin buainak atuah ballomi miding fel tampi an um. Aliamcia nak tam in tutan thimnak ah hin an rak chuak lai tiah a ti. Hi konghe pehtlaiin biahalnak an tuahmi cu hitihin asi.\nCBN News reporter nih Donald Trump cu Pathian nih Donald Trump hi President caah a thimmi asi tiah an chim lengmang mi hi zeitindah na ruah tiah ahal. Trump nih atimi cu hibantuk lei kong hi cu ka ruat lo. Asinain ahman mi siseh law ka ruahchan i, ka si khawh chungin rian ka ttuan lai lai tiah a chim.Donald Trump cu Pathian thimmi asi ko timi bia hi aliamcia ah khan US Secretary of State Mike Pompeo le White House Press Secretary of state Sarah Sanders nih an rak chim bal cang.\nAliamcia 2016 thimnak zongah khan Billy Graham zong nih Trump vote ka pek tiah Rev Franklin Graham nih arak chim.Donald Trump ati tthan mi cu Nan theih bangin ka caah cun a sunglawi taktak mi a si i, nan theih bangin ka caah cun abiapi taktak mi a si. Aruang cu Franklin siseh a chungkhar hna hi ka upat tuk hna i, Billy Graham zong kha a ropui taktak mi asi tiah Trump nih a chim ve.\nAlenglei in aka dirkamh tampi an um. Kan ramchung ah hin duhlonak alanghter lomi le buainak atuah lomi,Rian biatak tein a ttuanmi pawl hna an um i, cu hna pawl hna cu mifim an si i, zeithil paoh an ngei. Asinain kan ram politician hna nih an thei ve hna lo. 2016 ah khan an cawlcanghnak an langhter cang i, 2020 zongah khanak tam in an vun cawlcang in an chuak tthan ko lai tihi ka zumh ko tiah a chim chih.\nAliamcia thimnak lai hrawngah khan Trump zuamcawhtu Ben Carson nih arak timi cu Trump hi atling ko lai tiah arak chim chung.Aruang cu Pathian nih atucaan ahhin a thim tiah arak ti. Mah bia hi Ben Carson nih a rak chimchung cangmi zong asi. Zuamcawhnak ah alutmi an si nain hawikom bangin an um i, Trump hruainak tangah Housing and Urban Devlp ah secretary attuan cuahmah mi asi.\nHi konghe pehtlaiin Biaknak lei siseh Ramkhel lei ah dottletnak atuahtu Professor pahnih nih an timi cu Biakinn ah pumhkhawmhnak ahmang tammi hna nih cun Donald Trump hi ram hruaitu dingah Pathian nih Chiti a thuhmi asi ko lai tihi an zumh tiah aliamcia May thla ah khan Fox News sin ah an rak chim.\nSAYAMAH NI SUI LIAN BIAFUN CU AA DAWH NGAI


Zalong tein Pathian bia chim lengmang khawhnak caan tha an ngei. Cun a hlei in kan chim ahcun Khrihfa sinak hi hmuh khawh lomi upadi (invisible law) bantukin kan Khrihfabu, society, pumpak, le hruaitnak bu kip zatlang nunnak ah rian a tuan i, fak piin a kan influence khawh i, a kan hip khawh. Zeitluk hmanh in kan sual le kan that lo zongah Khrihfa a si lomi ram naak cun kan i ningcang deuh ngai. Khrihfa ram kan sinak thathnemnak pakhat a si.Asinain Khrihfa ram kan sinak nih Laimi (Khrihfabu ah member chungtel a simi) vialte khamhnak a kan hmuhter lai maw? Fiang deuh in kan chim ahcun Laimi cu kan zapi in Khrihfa a timi kan si.\n1. Jesuh Khrih nih Pathian riantuan a thok ni in vancung a kai tiangah khuaruahhar tampi a tuah, mithi a thawhter hna, mi zaw a damter hna, mitcaw nih khua an hmu, mizeng nih damnak an hmuh, khuachia luhhnawhmi nih luatnak an hmu etc. Minung thongthong hna kha rawldanghnak a tuah hna. Cuticun Jesuh Khrih kha Palestine ram hrawng vialte ah a lar kho tuk i, an theih dih. Jesuh Khrih nih a tuahpiakmi hna bantukin ahohmanh nih a tuahpiak khomi minung an tong rih hna lo. Jesuh Khrih lawnglawng hi a voikhatnak an hmuhmi a si.\nCucaah Pathian fapa a si ko tiah an zumh i, a thongthong nih a bia a ngeih, an zulh i, an zumh.Nihin ah hruaitu tampi an chuak cang hna i, an zultu hna nih nunnak pek ngam tiangin an zulhmi zong an um ve. Jesuh Khrih chinchin cu a zultu hna caah nunnak pek sian lo ding a um hrimhrim lo. Asinain Jesuh Khrih vancung a kai ah khan zumtu 120 lawng an tang. Zultu dangdang hna cu an konglam zong kan thei ti hna lo i, khawhka an um zong theih an si ti lo. Zultu 120 lawng nih biakamhmi Thiang Thlarau kha Jerusalem in an hngak. Biakamh bantukin Thiang Thlarau cu an co cio hna i, Khrihfabu an dirh.\n2.Pathian nih a thimmi miphun Israel hi khamhnak an hmu dih lai maw? Pathian nih Abraham le a tefa hna kha thluachuahnak pek ding in bia a kamh hna. Thluachuahnak a pek dingmi hna a tefa hna cu aho dah an si hnga? Rome 9-11 ah kan rel ahcun Abraham tefa simi paoh nih khamhnak an hmu lai lo i, a zumhnak ah aa hrawmmi hna kha Abraham tefa timi cu an si i, Gentile hmanh nih an zumh ahcun thlarau mit in Abraham tefa an si ve lai (Rome 4: 11). Ishmael kha thim loin Issac kha a thim; Esau kha thim loin Jacoh kha a thim.


Georgia Ah Vote Relthannak (Recount) Phichuak Ah Biden Nih Buam A Co Thiamthiam – The Cherry Par\n“Phungningtein thlakmi vote a si mi paoh cu pakhat hmanh hlelh lo in relthan dingin ka thithruai hna lai. Phungninglo in thlakmi vote paoh cu kan rel lai lo. Record ka tuahmi cu amah ning te a si ko lai. Rian lianngan kan lim cang,” tiin a chim. Credit: Chelsea Bawi\n← Pennsylvania ah Guliani nih judge sin ca a kuatmi ah “Pennsylvania” ah Trump hi teinak pe top ko dingin\nRev. Dr. Hai Vung Lian Caah Thlacam Bawmhhalnak →


Salai Lungthlitum: Pohmah 261 remh zong ah CNLD phu nih Chinram cozah an ser khawhnak ding lam a um hme maw? — Salai Ephraim Thawngpang\nSalai Lungthlitum: Pohmah 261 remh zong ah CNLD phu nih Chinram cozah an ser khawhnak ding lam a um hme maw?\nSalai Ephraim September 27, 2019\nRalkap le USDP nih rampi union cozah an ser khawh ti lo ding an theih tikah State le Region ah cozah ser khawhnak ding khua an khan. Chief minister thimnak pohmah 261 remh an timh, State MP hna nih anmah tein chief minister thim si cang seh an ti.State or Region hluttaw ah ralkap nih MP hmun 6 an ngei cia. USDP nih MP 4 tal an tlin ve ahcun MP 10 an si cang. A dang MP 3 an sawm khawh hna ahcun an caah ah state cozah ser khawh a si hnga. Hihi an saduhthah ngan bik cu a si.\nRalkap le CianKhanZii thluak cu Chin party ai timi CNLD phu nih an i zumh sual ve, NLD nakin ralkap le USDP nih ‘kan zawn an kan ruat deuh, an kan dawt deuh’ an ti diam. Ralkap nih fawi tuk in an hlen khawh hna.CNLD nih 25% ralkap (MP 6) thumh loin Chinram cozah an ser khawhnak ding lam a um bak lo pohmah 261 remh ko zong ah.\nAruang: Chinram ah MP hmun 24 a um i cozah ser ding ah hmun 13 ngah a hau. Ralkap nih 6 an lak cia caah 18 a tang. 2020 ah Tedim le Tonzang peng MP hmun 4 hi CNLD nih an ngah kho lai lo, 100% a fiang. Cu hmun 4 zuh rih ahcun hmun 14 lawng a tang.Thantlang peng ah USDP in Dr. Hmuh Thang a tling hrimhrim lai. Cucu zuh rih ahcun hmun 13 bak lawng a tang cang. Hi hmun 13 ah CNLD nih a tam bik hmun zeizat an ngah kho te hnga? Tulio cozah a tlaimi NLD le USDP he biaktak tein an i cuh fawn lai. Cozah ser khawh cu chim lo, CNLD nih hmun 5 an ngah khawhnak ding lam hmanh a har ngaimi a si. Cozah an ser khawhnak ding lam a pit 25% ralkap thumh lo ahcun.\n2015 thimnak ah NLD nih mipi vote in teinak tling taktak an hmuh ko nain MP hmun 12 lawng an ngah khawh, 25% ralkap thumh loin pohmah 261 rak remh cang hna sehlaw teinak tling an ngah ko nain cozah an ser kho lai lo, party dang bawmh an hal a hau ding a rak si. CNLD hi 2020 ah 2015 lio NLD an rak thawn bantuk in a thawng kho ding an si hoi lo.Nain, CNLD nih anmah tein cozah an ser khawh lo zong ah MP tampi an tlin ahcun ralkap le USDP or party dang he i bawmh in cozah ser khawh a si lai(pohmah 261 an remh ahcun). Anmah lawng cun tulio dirhmun in cozah ser khawhnak kutke an ngei rih lo, kan ngei an ti ahcun an lih hrawkhrol in mipi an hlen a si.\nTagged Salai Lungthlitum: Pohmah 261 remh zong ah CNLD phu nih Chinram cozah an ser khawhnak ding lam a um hme maw?\nNLD PARTY LE NLD ACOZAH CU BUDDHIST PHUNGKI SIN AH AP-NAK AN TUAH CANG →\n← NLD Le USDP Nih Federal An Herhlo A Duh Ngai Bantuk In Bia An Chim Ah Cun Mipi Hlen An Kan Timh Ti A Fiang


NIZAN MIZO PALEK LE ASSAM PALEK I KAHNAK KONGAH ASSAM CM BIACHIM – The Chinlung Post\nJuly 27, 2021 admin Local News 0\nNizan Mizoram palek le Assam palek i kahnak ah a nunnak mi Assam palek hna cu tuni ah an ruak an vui hna. Ruak vuinak ah Assam Chief Minister nih a chimmi cu a nunnak aliammi hna hi ting 50 cio pek an si lai. Cun hliam a tuarmi hna zong minung pakhat ah tingkhat cio pek an si lai tiah a chim. Assam CM nih buainak konghe pehtlaiin thil sining atanglei bantukin a langhter.\nAssam ram a chanhtu le kan ram a venghimtu minung panga ruak kan vui hna i, Thihnak kan cung a phak zongah kan ram hi kan sung lai lo. Mizoram CM Pu Zoramthang he buainak phisin dingin voikhat nak tam kan i chawn cang. Remdaihnak a um khawhnak dingah i chawnhbiak kan timh. Aizawl tlawng dingin a ka sawmnak zong ka cohlan i, ka kal lai.\nAsining taktak ahcun tuni hi kal kaa timhmi asi nain Mizoram lei nih meithal in an kahthahmi hna ruangah thil aa thleng dih. Zoramthang cu ka chawnh i rianrang in ngolh dingin ka fial, A ka lehmi cu a poi taktak apoi taktak tiin kan i chawnhnak zong adih colh tiah a chim. I kahnak a chuah hlan ah hin Home Minister nih voi zeimawzat chawnh aka timh i, a hnu ah thilsining kan i chim ruah.\nHome minister nih he post hi CRPF an um lai tiah biachahnak atuah i, kanmah nih cun kan zulh. Hi lio caan ah mah Post ah hin Mizoram ralkap pawl an um peng i, cozah nih biachahnak atuahmi an zul duh lo tiah a chim rih. Assam cu aa sum i, hnu a soh lo. Assam le Mizoram ramri district pathum ah ralkap tam deuh chiah asi ko nain CM nih kap hna uh timi order a chuah lo tiah a chim.\nKeimah pumpak duhning ahcun Mizoram ei le din siseh thil le ri an laknak phihkham hi attha ka ti lo. Kanmah lei chimlo lamdang an ngei lo. Asining taktak ahcun Assam Police sin zongah Assam chungah a ummi Mizo pawl hna cu kilveng hna uh ka ti hna. Kan i timh bik mi cu remdaihnak tuah hi a si ko tiah a chim. Nizan an i kah ah hin anmah Assam lei nih meithal an puah hmasa tiah an chim. Nizan i kahnak ah Mizo lei a nunnak aliammi an um lo tiah theih asi.


President Trump nih China dantatnak ding caah min thutnak atuah hoi cang\nAn buai chin lengmang cang, thawngpang ngai a nuam chin lengmang, zeibantuk dirhmun dah vawlei nih kan phan lai ti thei khawh a si ti lo. China le India fakpi in an buai, India le Nepal ramri kongah fakpi in an buai lio si hoi. China le, USA, Hong Kong, UK, Australia, buainak lawngte si ko. Jesuh a rah dengmang cang, Pathian fa hna ralrin teiin timcia in um caan a si cang\nUS President Donald Trump nih cun China cozah nih Uighurs Muslim pawl cungah thil a tuah ning le a zohkhen ning a that lo tuk ruangah China cozah official pawl dantatnak ding caah Uighur Human Rights Act cu President Trump nih a pawm cang\nChina nih miphun tlawm mi pawl a hlei in Uighurs Muslim- pawl a zohkhen ning cu Human Rights a buar tiah chim a si. Mah kong hi US Congress-ah zong Sanction law rak pawm a si cang. Mah upadi hi China nih miphun tlawm le a hlei in Uighurs Muslim pawl cungah a thil tuah ning le a zohkhen ning a that lo tuk caah China cozah official pawl dantatnak ding caah a si lai tiah President Trump nih a chim.\nMah upadi hmangin China ram cozah official pawl sin ah miphun tlawm le Muslim pawl cungah thil thalo atuah mi cu dothlatnak tuah an si lai i, an thil ngei mi tangka vialte cu USA cozah nih tawn khawh lo in dan a tak hna lai i, cun USA ram chungah luh khawh lo ding in a tuah hna lai. Source-CNN\nBe the first to comment on "President Trump nih China dantatnak ding caah min thutnak atuah hoi cang"


DR. SASA CHIMMI A TLIN BAK CUN KAWLRALKAP CU AN LO KO LAI HIH – The Chinlung Post\nDR. SASA CHIMMI A TLIN BAK CUN KAWLRALKAP CU AN LO KO LAI HIH\nMarch 19, 2021 admin Local News 0\nDr.Sasa nih federal ralkap a um hrimhrim lai tiah fiang ko in a chim cang. Kawlralkap nih thil an kalpi ning ah hin cun tlangcung mi caah hmunhma a um lo. Ralkap lutlai ralbawi zongah tlangcung mi sinak pek a um lo i, anmah kawl lawngte ralbawi an ttuanter hna. Cubantuk thil cu kan duhmi asi lo. Kachin, Chin, Karen le Mon pa zong an tlin a si ahcun Myanmar ralbawi lubik sinak an pek ve dingmi asi.\nTlangcung mi hna nih duh bikmi le ruahchanmi cu Federal Ralkap hi asi. Caan saupi an hngah mi cu a dir cang lai. Hi kongah tlangcung hriamtlai pawl zong he meeting kan ngei dih cang. Anmah duhning le kan duhning zong fonhtonh asi i, aharsa lo. Ceihkhannak kan tuah hnu ah abiapi taktak mi buu asi lai i, federal ralkap a chuak lai tiah Dr Sasa nih a langhter chih.\nHi konghe pehtlaiin Dr. Zaw Win Soe zong nih a timi cu Federal ralkap a chuak taktak lai tiah mipi sin ah theihternak arak tuah cang. Asinain hi timhtuahnak hi zeitik tiang dah a rauh lai i, zeitindah an dirh ning asi lai timi tucu fiang tein mipi sin ah an langhter rih lo. Cun Federal ralkap dirkhawhnak dingah hin tlangcung hriamtlai pawl dihlak lungrual ahau mi asi tiah arak chim.\nKawlralkap ralhrang pawl zeitindah dantatnak pek an si lai tiah Dr.Sasa cu chunzan dongcat loin rian attuan cang. Federal ralkap a chuah khawhnak ding zongah biatak tein rian attuan i, tlangcung hriamtlai hna he zong chawnhbiaknak an ngei dih cang. Arauh hlan ah Federal ralkap cu a chuak hrimhrim ko lai tiah Dr. Sasa nih alanghter.\nHi konghe pehtlaiin mipi nih kan theih ding le kan ruah dingah a biapi ngaingai mi cu hruaitu hna nih mipi sin ah biakamnak tuah le mipi an hruaining timi pawl kha thanhnak an tuah lengmang ahaumi asi. Asinain an i timhtuahning taktak in thil achuak or akal kho lomi zong asi timi kha mipi nih kan theih chih ding. Tutan ah federal ralkap ser dingin an i zuam i, zeitluk arauh lai i, federal ralkap hi a chuak taktak hnga maw timi cu caan nih bia a chim te lai. VPAA\nRALKAP NIH PAKHAT HMANH AN HMUH MI A UM LO\nRALHRANG KAWLRALKAP RUANGAH TUCHUN THOK IN HMUH KHAWH ASI LAI LO


Pathian Nih Gen-Min Aung Hlaing Le A Hawi Le Pawl Sin Ah Hrem Nak A Tuah Cang Lai. – Chintanbo\nFebruary 24, 2021 admin THEIHTLEI 0\nMin Aung Hlaing cu Ramkomh tuanbia ah sualphawt asi cang tiah Dr. Salai Lian Hmung Sakhong nih a chim .Zauk phung ningin thim i ser mi cozah sin in thahrum uknak a la tu Commender in Chief Senior General Min Aung Hlaing cu Ramkomh tuanbia ah sualphawt asi cang tiah Dr. Salai Lian Hmung Sakhong nih February 22, 2021 ah a chim. Dr. Salai Lian Hmung Sakhong cu CNF Vice Chairman-II asi.\nCun Cozah le Tlangcung Hriamtlai Bu pawl remdaihnak kong ton biaruahnak ah ṭuavo pek i ser asi mi Union Peace Dialogue Joint Committee-UPDJC Vice Chairman zong asi.President U Thein Sein cozah chan le NLD cozah chan i Rampumpi huap kah daihnak he pehtlai mi ton biaruahnak zong ah dongcat lo in aa tel mi asi. An thisen le an nunnak a liammi a lak a si hrimhrim lai lo. Ralkap nih uknak an lak ni in nihin tiangah ralkap le palik kut in a thimi hi pa 5 hrawng an si cang.\nA thimi hna thisen le nunnak hi a lak a si hrimhrim lai lo. Din lonak in chuahmi an thisen nih dinnak in biaceih piak an sinak lai vawlei mipi vialte le Pathian sinah bawmh an hal cuahmah lio a si ve. Din lonak in lakmi an nunnak thisen cu dai tein a um ve lo.An thisen nih vawlei in Pathian le Kawlram minung vialte le vawlei cung minung vialte nih bawmh ding in an kan auh ve. Atu hi vawlei cung ram tampi le Kawlram mipi vialte nih kan I zuam cuahmah liomi democracy uknak cu Pathian nih a kan theihpiak cang I Myint Aung Hlaing le a hawile pawl cungah dantatnak fakpi a tuah ve hrimhrim lai.\nDin lonak in chuahmi thisen nih vawlei in Pathian cu bawmhnak a hei halnak kong kan Bible chungah fiang tein kan hmuh. Genesis cauk chungah Kain le Abel tuanbia ah fiang tein kan hmuh khawh.Genesis 4:8-12 chungah, “Cun Kain nih a nau Abel kha a thawh i, ‘I chawk tuah u sih,’ a ti. Lo an va phak tikah khan Kain nih a nau cu a thah. Bawipa nih Kain cu, ‘Na nau Abel tah, khuazei ah dah a um?’ tiah a hal. Kain nih cun, ‘Ka hngal lo.\nKa nau cawngtu maw ka si awk a si?’ tiah a leh. Cun Bawipa nih cun, ‘Zeicahdah hi thil ṭhalo hi na tuah? Ngai hmanh! Nangmah nih na chuahmi na nau thisen nih khan vawlei in a ka auh lengmang ko. Nangmah cu chiatserh na si cang i hi hmun hin ṭhawl na si lai. Hi hmun vawlei hi na nau thisen na chuahmi dolh awkah a kaa a rak angmi kha a si.


Vice president Henry Van Thio Biachim Cu Lunghmui Kho Tuk Ee – Chin World News Evening\nVice president Henry Van Thio Biachim Cu Lunghmui Kho Tuk Ee\nVice President Na Si Ti Lai Maw Timi Ah A Bialehnak: Mipi tthawng in mee tampi ka hmuh i thimnak ah ka tling. Zeidang kong cu Pathian nawl si ko seh tiah a chim. Kum 2015 lio ah khan hi vice president dirhmun hi ka phan lai ti ka rak i ruat lo. Hlutraw palai si ding hmanh ka rak i ruat lo. Mipi le Pathian thawng hi dirhmun ka phan kho.\nVice president Henry Van Thio: Tukum kawlram thimnak ah mipi nih mee-vote nan ka peknak thawngin ka tling. Hmailei kong he pehtlaiin zeidang cu Pathian nawl tu si ko seh “tiah a chim. Hi kong he pehtlaiin Myanmar Vice president nih hi kong a chimnak a ruang cu “Tukum hi Myanmar Vice president na si ti lai maw?” tiin The Hakha Time nih biahalnak an tuah lio ah a lehmi hna a si.\nMyanmar Vice President Henry Van Thio cu NLD party in Thantlang peng Amyotha hlutraw ah ai cuh i mee-vote 11000 reng lo a hmuh. USDP in Pu Siang Lian Hmung le CNLD in Dr. Van Hmun Lian an pahnih mee-vote hmuh zat fonh in Henry Van Thio mee-vote hmuh mi an zat lo.\nVice president Van Thio hi Thantlang peng nihcun an rak duh hrimhrim ko ti a fiang. Amah zong hi a fim i ai fit. Pathian ai bochan i, a tuahmi ah dingfel tein rian a ttuanmi a si. Vice President dirhmun zong kan pehpiak kho rih sehlaw Chinmi caah a tthatuk lai. Bawipa nih lam hruai in damnak pe chin ko seh.\nA Poi taktak: Lainu pakhat nih Biden vote a peknak kong biathli a phuang ngam lo an kan thah sual ti a phang ti si


Phungluutlo thingphur motor Kawlin PDF nih mei in khangh – Onlinenungak\nOctober 25 lio, Kawlin Peng ah phungluutlo in thing a phurtu ke 12 ngei motor pakhat cu Kawlin PDF nih mei in an khangh, motor khaaltu cu an thlah cang, tiah theih a si. “Kawlin Peng ah thinghau, fir le pawngkam rawhralnak a tuahtu cu fak piin dan kan i tat hna lai. Tutan motor kan khangh mi hi zohchun ding ah kan tuah mi a si,” tiah Kawlin PDF nih an thanh. The Hakha Times\nthawngpang dang : Min Aung Hlaing naule nih Chuncung khuami thilri sing 780 man hrawng fir, inn chung thilri hrawh\nMin Aung Hlaing naule nih Chuncung khuami thilri sing 780 man hrawng fir, inn chung thilri hrawh. Hakha in a ra mi Min Aung Hlaing naule nih Chuncung khuami thilri tangka in sing 780 man hrawng an fir, tiah kan theih.\nThilri an lak mi lak ah computer 1(desktop), laptop 2, camera 2, printer 1, FZ motorcycle 1, TV 5 le bike 1 an firpiak hna tiah kan theih.Thilri le tangka an fir mi hi aman kan tuak i sing 780 man hrawng a si. Cu hmanh cu thil manngei deuh pawl lawng kan tuak mi a si,” tiah khuami pakhat nih The Hakha Times ah a chim.\nChuncung khua ah hin inn 30 leng an bauh i thilri an lehthal dih. Tangka an fir i thilri zong an fir, tiah kan theih. The Hakha Times\nBreaking News: SAC Ralhrang Nih Thantlang Inn An Khangh Than\nThanthlang ca Lehrul Chamnak ah Yangon ah Bus an Khangh\nBomb Puak Ruangah Hngakṭah Ngakchia Kum 1 Te Nih A Mit Pahnih, A Ke Pahnih Le A Kut Pakhat A Can